title: Hannu Tarmio

text: Tarmio kirjoitti ylioppilaaksi Tampereen lyseosta vuonna 1951. Hän opiskeli biologiaa Helsingin yliopistossa vuosina 1952–56 ja valmistui filosofian maisteriksi. Tarmio aloitti uransa WSOY:ssä oikolukijana vuonna 1956, minkä jälkeen hän työskenteli kustannustoimittajana, oppikirjaosaston päällikkönä, oppi- ja tietokirjaosaston johtajana ja lopulta pääjohtajana vuodesta 1969. 1970-luvun alussa kustannustaloa kohtasi valtakriisi. Vuoden 1972 yhtiökokouksessa kiistan voitti niukasti ryhmä, joka tuki Tarmion jatkamista pääjohtajana. Tarmio jätti pääjohtajuuden vuonna 1987 aloittaakseen uran itsenäisenä viestintäalan yrittäjänä.


title: Hannu Tarmio

text: Tarmio toimitti monia aforismikokoelmia, esimerkiksi "Ajatuksia elämästä, onnesta ja vanhenemisesta" (1979), ja kirjallisuusantologioita, kuten "Sata tarinaa tulipunaisesta kukasta" (1988, Sirkku Klemolan kanssa). Tarmio toimi myös tietokirjailijana 1950-luvulta asti erikoisaloinaan biologia ja maantieto. Hänen muistelmansa ja kustannusalaa suomiva pamflettinsa "Hurmio tai turmio" ilmestyi 1998 Otavan kustantamana.


title: Hannu Tarmio

text: Yrityksessään Viestintä Tarmio Oy Tarmio muun muassa perusti "Kirjamaailma"-kirjakerhon, joka myöhemmin liitettiin "Uudet Kirjat" -kerhoon. Yritys myös tuotti Yleisradiolle vuodesta 1989 lähtien "Kirjailijakohtaloita"-sarjaa, jossa Tarmio muisteli edesmenneitä kirjailijoita, kuten Irja Sallaa ja Lauri Viitaa. Viestintä Tarmio julkaisi "Suomen Golflehteä" 1987–2011 ja on kustantanut useita golf-aiheisia kirjoja.


title: Elise

text: Elise on naisen etunimi. Se on lyhennys Elisabetista (Eliseba, hepr. ”Jumala on valani” tai ”Jumala antaa avun”). Elisen nimipäivä on almanakassa 19. marraskuuta.


title: Elise

text: Marraskuuhun 2016 mennessä Elise-nimen on Suomessa saanut 6948 naista ja alle 10 miestä.


title: Pyhän Henrikin säätiö

text: Pyhän Henrikin säätiö on Turussa toimiva kristillinen säätiö, jonka tarkoituksena on tukea evankelis-luterilaisen tunnustuksen mukaista lähimmäisenrakkauden toteuttamista, julkaisutoimintaa ja tutkimusta.


title: Pyhän Henrikin säätiö

text: Säätiön toiminta on läheisessä yhteydessä Turun arkkihiippakuntaan. Se on nimetty piispa Henrikin mukaan.


title: Pyhän Henrikin säätiö

text: Säätiön hallitus on vuodesta 2004 myöntänyt "Pyhän Henrikin kulttuuripalkinnon". Palkinnon suuruus on 5 000 euroa (2006). Palkinnon tarkoituksena on antaa tunnustus taiteen tai muun kulttuurielämän alueella arkkihiippakunnassa tehdystä työstä, joka on merkittävällä tavalla edistänyt kirkollisen kulttuuriperinnön vaalimista tai kehittänyt kirkollisen elämän ja kulttuurielämän vuorovaikutusta. Palkinto jaetaan Pyhän Henrikin muistopäivänä 19. tammikuuta.


title: Pyhän Henrikin säätiö

text: Säätiöllä on julkaisusarja "Pyhän Henrikin säätiön julkaisu(ja)".


title: Antti Siltavuori

text: Antti Siltavuori -nimisiä tunnettuja henkilöitä ovat:


title: Albert Ketèlbey

text: Albert William Ketèlbey (9. elokuuta 1875 – 26. marraskuuta 1959) oli englantilainen säveltäjä, kapellimestari ja pianisti.


title: Albert Ketèlbey

text: Ketèlbey syntyi Birminghamissa, Englannissa George Ketelbeyn (sukunimi ilman aksenttia) ja Sarah Astonin lapsena. Hän oli naimisissa laulajatar Charlotte Siegenbergin (1871-1947) kanssa. Tämän kuoleman jälkeen hän avioitui Mabel Maud Pritchettin kanssa. Kummastakaan avioliitosta ei syntynyt lapsia.


title: Albert Ketèlbey

text: Ketèlbey pääsi Lontoon Trinity College of Musiciin vuonna 1888, jossa hän opiskeli pianon- ja urkujensoittoa, käyrätorvea ja klarinettia. Hän toimi Wimbledonin Saint John’s Churchin urkurina vuosina 1891-1894 ja myöhemmin pääasiassa teatterikapellimestarina. Hän oli myös 1909 lähtien Columbia-yhtiön äänitysosaston johtaja.


title: Albert Ketèlbey

text: Ketèlbey oli erittäin taitava soitinnuksessa, josta esimerkkinä 1915 julkaistu Luostarin puutarhassa -orkesteriteos. Se oli suuri yleisömenestys. Hän sävelsi orkesteriteosten lisäksi myös muun muassa erinomaisia pianokappaleita sekä koomisen oopperan. Hän käytti joissain sävellyksissä salanimeä.


title: Albert Ketèlbey

text: Ketèlbey kuoli kotonaan Cowesissa vuonna 1959. Hänen sävellyksensä ovat jatkuvasti soitetuimpia ja toivotuimpia radio-ohjelmissa eri puolilla maailmaa.


title: Albert Ketèlbey

text: Kauko Käyhkö levytti kappaleen "Luostarin puutarhassa" Kyllikki Solanterän sanoin vuonna 1961.


title: Albert Ketèlbey

text: Kuuluisimpia sävellyksiä:


title: Martin Kurtén

text: Martin Johannes Kurtén (16. elokuuta 1935 Kokkola – 27. marraskuuta 2013) oli suomenruotsalainen näyttelijä, kääntäjä ja teatterinjohtaja. Hän johti yhdessä puolisonsa Kristin Olsonin kanssa Klockrike-teatteria, joka toimii sekä Helsingin Erottajalla että Porvoossa. Kurtén sai Harry Martinson -palkinnon 1992 ja Pro Finlandia -mitalin vuonna 1996.


title: When Doves Cry

text: When Doves Cry on yksi Princen tunnetuimmista kappaleista ja Purple Rain -levyn ensimmäinen single.


title: When Doves Cry

text: Kappale herätti aikoinaan huomiota, koska tanssittavuudesta huolimatta levytyksellä ei kuulla lainkaan bassoa. Levy-yhtiö vastusti aluksi moisen kappaleen julkaisemista singlenä, mutta "When Doves Crysta" tulikin suuri hitti, koko vuoden 1984 myydyin single. Rock-lehti Rolling Stone luonnehti laulua myöhemmin "vuoden 1984 merkittävimmäksi kappaleeksi."


title: When Doves Cry

text: When Doves Cry oli Princen uran ensimmäinen Yhdysvaltain listaykkönen. Se oli Amerikan listan kärjessä viisi viikkoa ja ylsi Englannin singlelistalla parhaimmillaan sijalle neljä. Suomessa se nousi virallisen singlelistan sijalle 12.


title: Purple Rain (kappale)

text: Purple Rain on Princen rock-kappale vuodelta 1984. Se on Princen ehkä kuuluisin sävelmä, joka tunnetaan varsinkin pitkästä kitarasoolostaan.


title: Purple Rain (kappale)

text: "Purple Rainista" on tehty monia cover-versioita Tori Amosin levyttämästä rock-tyylisestä versiosta eri esiintyjien jazz- ja punk-henkisiin esityksiin, mutta Princen alkuperäiskappale on edelleen suosituin. "Purple Rain" on nauhoitettu livenä Minneapolisin First Avenue -clubilla, samoin kuin kaksi muuta samannimisen levyn raitaa ("I Would Die 4 U" ja "Baby I'm A Star").


title: Purple Rain (kappale)

text: Single nousi Suomen virallisen listan sijalle 20.


title: Henri Milne-Edwards

text: Henri Milne-Edwards, myös kirjoitusasussa Henri Milne Edwards (23. lokakuuta 1800 Brugge – 29. heinäkuuta 1885 Pariisi) oli ranskalainen eläintieteilijä ja lääkäri.


title: Henri Milne-Edwards

text:
Henri Milne-Edwards syntyi rikkaan jamaikalaisen plantaasinomistajan William Edwardsin 29. lapsena, tämän toisesta avioliitosta. Napoleonin joukkojen pidätettyä brittiläisiä maanmiehiään
auttaneen isän Henri varttui Pariisissa velipuolensa William Edwardsin suojissa. Napoleonin kukistuttua isä vapautettiin ja koko perhe siirtyi Pariisiin.


title: Henri Milne-Edwards

text: Henri Milne-Edwardsilla itsellään oli yhdeksän lasta, joista Alphonse Milne-Edwardsisita (1835–1900) tuli isänsä tavoin eläintieteilijä ja tämän seuraaja.


title: Henri Milne-Edwards

text: Henri Milne-Edwards opiskeli ensin lääketiedettä, valmistui tohtoriksi 1823, ja julkaisikin monia ulkomaillakin käytettyjä teoksia alalta.


title: Henri Milne-Edwards

text: Eläintiede kuitenkin veti puoleensa, ja Milne-Edwarsista tuli Georges Cuvierin (1769–1832) oppilas ja Jean Victoire Audouinin (1797–1841) ystävä ja työtoveri. Adouinin kanssa hän tutki Normandian rannikon meriluontoa ja julkaisi erittäin seikkaperäisen selvityksen rantaeläimistön vyöhykejaosta palkitussa teoksessaan "Recherches sur les crustacés" (1829).


title: Henri Milne-Edwards

text: Vuonna 1832 Milne-Edwardsista tuli hygienian ja luonnonhistorian professori "Collège central des arts et manufactures" -oppilaitokseen. Vuonna 1841, Audouinin kuoltua hän sai entomologian oppituolin Pariisin luonnontieteellisessä museossa Muséum national d'histoire naturellessa, ja 1862 mammalogian eli nisäkästieteen professuurin samassa museossa. Hän toimi myös Sorbonnen yliopiston professorina.


title: Henri Milne-Edwards

text: Useimmat Milne-Edwardsin töistä julkaistiin "Annales des sciences naturelles" -aikakauskirjassa, jonka eläintieteellisen osan päätoimittaja hän itse oli. Muista teoksista mainittakoon karsinologian (äyriäistieteen) perusteoksena pitkään säilynyt "Histoire naturelle des crustacés" (1837–1841), "Histoire naturelle des coralliaires" (1858–1860) sekä ehkä tärkeimpänä vertailevaa fysiologiaa ja anatomiaa käsittelevät "Leçons sur la physiologie et l'anatomie comparée de l'homme et des animaux" (14 nidettä, 1857–1881).


title: Henri Milne-Edwards

text: Eläintieteellisistä ansioistaan Milne-Edwardsille myönnettiin Royal Societyn Copley-mitali.


title: Milne-Edwards

text: Milne-Edwards voi viitata seuraaviin henkilöihin:


title: Design19

text: Design19 on vuonna 1999 perustettu vaasalainen metallimusiikkia soittava yhtye, joka on uransa aikana ehtinyt julkaista yhden levyn.


title: Nine Old Men

text: Nine Old Men tai The Nine Old Men voi tarkoittaa seuraavia asioita:


title: RoboCop (hahmo)

text: RoboCop on kuvitteellinen kyborgipoliisi, jonka loi alun perin Edward Neumeier ja myöhemmin kehitti hahmoa yhdessä Michael Minerin kanssa. Ensimmäistä elokuvaa varten RoboCopin loi ja suunnitteli yhdysvaltalainen maskeeraaja ja erikoistehosteiden taiteilija Rob Bottin. RoboCop esiintyi "RoboCop" -elokuvissa ja myöhemmin myös televisiosarjoissa, sarjakuvissa ja videopeleissä. Hahmo oli alun perin ihmispoliisi nimeltä Alex Murphy, jonka rikollisryhmä murhaa erään tehtävän aikana. Tapauksen jälkeen Omni Consumer Products (OCP) muutti Murphyn kyborgipoliisiksi.


title: RoboCop (hahmo)

text: Poliisi Alex J. Murphy toimi vanhan Detroitin poliisivoimissa, jonka rahoituksen ja hallituksen otti haltuunsa yksityinen yhtiö Omni Consumer Products (OCP). Murphy oli harras irlantilaiskatolilainen rakastettu perheellinen isä, joka asui yhdessä vaimonsa Ellenin ja Jimmyn kanssa. Hän halusi olla hyvä roolimalli pojalleen ja harjoitteli usein aseensa pyörittämistä sormella, kuten poikansa Jimmyn suosikki televisiosankari T. J. Lazerilla oli tapana tehdä. Murphy oli poliisiakatemiassa luokkansa parhaimpia oppilaita ja oli luonteeltaan erittäin omistautunut velvollisuuksilleen sekä lojaali ystävilleen.


title: RoboCop (hahmo)

text:
Saatuaan siirron Detroitin Metro West -piiriin Murphy sai uudeksi parikseen kokeneen poliisin Anne Lewisin, jonka kanssa Murphy lähti saman tien partioon. Pian he saavat kahvitauolla ollessaan kutsun takaa-ajoon, kun rikollispomo Clarence Boddicker joukkoineen on tehnyt ryöstön ja pakenee pakettiautolla. Takaa-ajon yhteydessä käydään pienimuotoinen tulitaistelu rikollisjoukkion ja poliisien välillä, jossa yksi rikollisista menettää henkensä. Takaa-ajon päätyttyä ja rikollisten hetkeksi kannoiltaan karistamat poliisit kuitenkin löytävät syrjäisen terästehtaan, joka toimii rikollisten piilopaikkana. Poliisit hajaantuvat ja Murphy löytää kaksi rikosjengiläistä katsomasta televisiota. Murphy joutuu ampumaan itsepuolustukseksi toisen rikollisen ja yrittäessään pidättää toista joutuu muun jengin saartamaksi.
Clarence Boddicker tekee selväksi, että "hänellä on ongelma; poliisit eivät pidä hänestä, joten hänkään ei pidä poliiseista" ja ampuu haulikolla Murphyltä oikean käden poikki, jonka jälkeen muu ryhmä ampuu Murphyä useita kertoja irroittaen myös hänen oikean käsivartensa olkapäästä, kunnes ammukset loppuvat. Boddicker ampuu viimeisen laukauksen pistoolilla Murphyn päähän todeten: "Ok, huvit on ohi" ja rikollisjengi poistuu paikalta. Lewis näkee tapahtumat, muttei kykene tekemään asialle mitään ja Murphy siirretään lääkintähelikopterilla sairaalaan, jossa hän elvytysyrityksistä huolimatta menehtyy vammoihinsa. OCP:n häikäilemätön Robert Mortonin johtama työryhmä päättää kuitenkin käyttää Murphyn ruumiinosia mm. aivoja ja kasvoja rakentaessaan RoboCop-projektin prototyyppiä.


title: RoboCop (hahmo)

text: Rikollisuuden kasvaessa liian suureksi ja haastavaksi Detroitin poliisivoimille, OCP päättää täydentää kaupungin poliisivoimia ja alkaa kehittää Bob Mortonin esittämää projektia: RoboCop-ohjelmaa. Morton ja hänen ryhmänsä ovat saneeranneet poliisivoimia ja ovat asettaneet pääehdokkaiksi sellaisia poliiseja, joilla on paljon kokemusta ja velvollisuudentuntoa - erityisesti ne, joiden luonne todennäköisesti koituisi kohtaloksi. Kuoleman tapahtuessa he käyttävät kyseisen kuolleen poliisin ruumiinosia kyborgin rakentamiseen. Kyborgi saisi myös nopeammat refleksit, tietokonemuistin, johon on myös ohjelmoitu suuri määrä poliisien kokemusta erityisesti kadulla tapahtuneista rikoksista. Aikanaan RoboCop alkaa muistaa olleensa Alex J. Murphy.


title: RoboCop (hahmo)

text: RoboCop on ohjelmoitu noudattamaan neljää ensisijaista toimintaohjetta.Neljäs toimintaohje oli ohjelmoitu salaiseksi, kunnes se tulisi ajankohtaiseksi. Se hahmonsi hänet fyysisesti kyvyttömäksi pidättää virka-asemaltaan korkeampaa OCP:n työntekijää. Ensimmäisessä elokuvassa neljäs toimintaohje oli OCP:n apulaisjohtaja Dick Jonesin oma lisäys RoboCopin ohjelmointiin. Kolmannessa elokuvassa neljäs toimintaohje oli merkitty seuraavasti: "Älä koskaan vastusta OCP:n virkailijaa". Pari kertaa RoboCopin toimintaohjeet on pyyhitty kokonaan pois.


title: RoboCop (hahmo)

text: RoboCop on käyttänyt elokuvien ja televisiosarjojen aikana hetkellisesti muutamia aseita, mutta hahmon päävarustukseen kuuluu käsiase nimeltä Auto-9. Aseessa käytettiin 9 mm:n ammusta ja yhteen lippaaseen mahtui 50 patruunaa. Sillä kykeni myös ampumaan 60 laukausta minuutissa ja yhden liipaisimen vedon aikana se ampui kolme laukausta kerralla.


title: RoboCop (hahmo)

text: Olennaisesti Auto-9 oli muokattu Beretta m93R käsiaseesta. Erityisesti se oli muokattu tyhjiä kohtia varten, sekä piippua oli pidennetty lisäosalla. Myös kahvaa oli suurennettu, jotta se sopisi paremmin RoboCopin käteen.


title: RoboCop (hahmo)

text: RoboCop esiintyi livenä WCW:n Capital Combat -nimisessä showpainitapahtumassa 19. toukokuuta 1990, osana RoboCop 2 -elokuvan promootiota. Hän marssi pelastamaan Stingin, jonka Four Horsemen -ryhmä oli teljennyt häkkiin.


title: Spesifioija

text: Spesifioijaksi kutsutaan X-bar syntaktisessa lauseenkuvauksessa lauseekkeen pakollista määritettä. Nominaalilausekkeelle tyypillisiä spesifioijia ovat determinoijat "(engl. a, the)", astesanat "(engl. some, a lot of)" ja demonstratiivit "(engl. this, that)". Verbilausekkeessa spesifioijana voivat olla mm. apuverbit "(engl. has been, suom. olivat menneet)".


title: Spesifioija

text: Puukuvaimessa spesifioijat risteävät aina lausekkeen X"-tasosta.


title: Kanadan vihreä puolue

text: Kanadan vihreä puolue (, ) on vuonna 1983 perustettu liittovaltion tasolla toimiva puolue. Kanadan vihreiden pääasiallisia teemoja ovat ekologisuus, tasavertaisuus, rauhan ylläpitäminen, kestävä kehitys ja suvaitsevuus.


title: Kanadan vihreä puolue

text: Puolueen tämänhetkinen johtaja on Elizabeth May, joka sai äänestyksen ensimmäisellä kierroksella 65 % äänista ja valittiin johtajaksi 26. elokuuta 2006.


title: Kanadan vihreä puolue

text: Vihreän puolueen kannatus on vuoden 2006 parlamenttivaalien jälkeen on pysynyt 4,5 ja 15 prosentin välillä, eikä ole pudonnut alle 6 %:n sitten vuoden 2007 mielipidekyselyn jälkeen. 2007 marraskuun puolivälin tienoilla suoritetussa mielipidekyselyssä vihreät sijoittuivat kolmanneksi Bloc Québécoisn ja Uuden demokraattisen puolueen edelle. Vuoden 2006 vaaleissa Vihreä puolue sai 4,5 % kaikista äänistä mutta se ei riittänyt saamaan edustusta parlamenttiin.


title: Kanadan vihreä puolue

text: Vuoden 2008 vaaleissa vihreät saivat melkein 7 % osuuden kaikista äänistä mutta eivät onnistuneet saamaan edustusta parlamenttiin, minkä seurauksena mediassa oli paljon keskustelua Kanadan vaalijärjestelman uudistamisesta prosentuaaliseen edustukseen.


title: Kanadan vihreä puolue

text: Blair Wilsonsta tuli 30. elokuuta 2008 ensimmäinen vihreä edustaja liittyessään puolueeseen. Wilson tuli valituksi vuoden 2006 vaaleissa liberaalina mutta erosi puolueesta omasta tahdostaan anonyymien vaalirahoitusepäselvyyksien vuoksi. Myöhemmin nämä väitteet kuitenkin todettiin perättömiksi Elections Canadan tutkimuksissa. Wilson tuli edustajaksi parlamentin kesäloman aikana, ja pääministerin hajotettua parlamentin ja kutsuessaan uudet vaalit hän ei saanut tilaisuutta istua parlamentissa vihreänä edustajana.


title: Kambodžan sisällissota

text: Kambodžan sisällissota oli Kambodžassa vuosina 1970–1975 käyty sisällissota, jonka osapuolina olivat punaiset khmerit ja heitä tukeneet Pohjois-Vietnam ja Vietkong sekä Khmerien tasavalta ja sitä tukeneet Yhdysvallat ja Etelä-Vietnam.


title: Kambodžan sisällissota

text: Taistelut alkoivat pian sen jälkeen, kun Lon Nol oli syrjäyttänyt kuningas Norodom Sihanoukin, joka liittoutui punaisten khmerien kanssa. Sihonouk oli vain nimellisesti Lon Nolia vastaan sotineiden joukkojen johdossa, ja todellista valtaa piti Pol Pot lähimiehineen. Khmerien tasavallan heikko armeija sortui pian, ja kommunistiset joukot valtasivat suuria osia maasta. Pääkaupunki Phnom Penh joutui lopulta huhtikuussa 1975 punaisten khmerien valtaan. He perustivat Demokraattisen Kamputsean, jonka hallintoaikana maassa tehtiin laaja kansanmurha.


title: Kambodžan sisällissota

text: Kun Kambodžan naapurimaassa Vietnamissa riehui 1960-luvulla sota, jossa oli mukana myös Yhdysvallat, julisti prinssi Norodom Sihanouk maansa puolueettomaksi. Vuoteen 1965 mennessä Sihanouk alkoi epäillä Yhdysvaltojen aikeitaan häntä vastaan, koska hän ei ollut suostunut auttamaan Etelä-Vietnamia Pohjois-Vietnamia vastaan. Sihanouk kääntyikin Pohjois-Vietnamin puoleen ja antoi Vietkongille luvan perustaa maahansa tukikohtia. Vietnamin kommunistien läsnäolo maassa ja Sihanoukin sosialistinen talouspolitiikka vieraannutti maan oikeistolaisia, kuten asevoimien komentajia ja kaupunkilaista yläluokkaa. Samaan aikaan Sihanouk painosti maan vasemmistoa, ja poliittinen ilmapiiri nosti kommunistista kapinahenkeä maaseudulla.


title: Kambodžan sisällissota

text: Vuoden 1967 alussa levottomuudet alkoivat Băt Dâmbângin maakunnassa, Sâmlotin alueella. Maakunta oli tunnettu varallisuuden epätasaisesta jakautumisesta. Tammikuussa 1967 kyläläiset suuttuivat päätöksestä rakentaa sokeritehdas pakkolunastetuille maille, ja he hyökkäsivät veronkerääjien kimppuun. Paikalliset kommunistit todennäköisesti kannustivat heitä väkivaltaisuuksiin. Sihanouk oli tapahtuman käynnistyessä vierailulla Ranskassa, ja pääministeri Lon Nol vastasi kapinaan ankarasti. Kapinaa ei kuitenkaan onnistuttu tukahduttamaan, vaan se levisi pian Poŭthĭsătin, Kâmpóng Chhnăngin, Kâmpóng Chamin, Kâmpóng Spœn, Kâmpôtin ja Kâmpóng Thumin maakuntiin. Vuoden 1968 loppuun mennessä levottomuuksia oli jo 11:ssä maan 18 maakunnasta.


title: Kambodžan sisällissota

text: Vuonna 1969 armeijan ja vasemmistokapinallisten välinen konflikti oli vakavoitunut, kun vietnamilaiset etsivät tukikohtia jo syvemmältä Kambodžan alueelta. Samalla Sihanoukin sisäpoliittinen asema oli selvästi heikentynyt. Maaliskuussa 1970 Sihanoukin ollessa matkoilla Lon Nol ja Sirik Matak käynnistivät vallankaappauksen. Kambodžan parlamentti oli kerätty nopeasti kokoon maaliskuun 18. päivän aamulla. Se äänesti yksimielisesti Sihanoukin syrjäyttämisen puolesta ja myönsi Lon Nolille vallan. Vaikka keskiluokka oli kääntynyt Sihanoukia vastaan, hänellä oli edelleen kannattajia maaseudulla. Pekingiin jäänyt Sihanouk vetosi kansalaisiinsa ja pyysi heitä vastustamaan vallananastajia. Maassa käynnistyi useita mielenosoituksia ja mellakoita. Noin 40 000 talonpoikaa marssi Sihanoukin valtaanpalauttamisen puolesta Phnom Penhissä 29. maaliskuuta. Armeija ja Khmer serei hajottivat mielenosoituksen ja aiheuttivat lukuisia kuolonuhreja.


title: Kambodžan sisällissota

text: Yhteenotot laajenivat sisällissodaksi, kun Sihanouk julisti vallankaappauksen armeijan kapinaksi ja liittoutui punaisten khmerien kanssa. Osapuolet muodostivat Kamputsean kansallisen yhtenäisyysrintaman (FUNK) ja julistivat sodan Lon Nolin johtamaa Khmerien tasavaltaa vastaan. Sihanoukista tuli Kamputsean kansallisen liiton kuninkaallisen hallituksen (GRUNK) päämies. Khieu Samphan nimettiin johtamaan GRUNKin sotilasoperaatioita, vaikka todellinen johtaja olikin Pol Pot. GRUNK ei omien sanojensa mukaan ollut maanpaossa oleva hallitus, sillä Khieu oli sotatoimien takia Kambodžassa. Sihanoukista tuli pian vain näennäinen johtaja, sillä punaiset khmerit hallitsivat pian sotatapahtumia Kambodžassa. Lisäksi Sihanoukin kannattajia vainottiin, ja Ieng Sary ja Khieu hyökkäsivät usein Sihanoukin lausuntoja vastaan.


title: Kambodžan sisällissota

text:
Huhtikuussa 1970 Yhdysvaltain ja Etelä-Vietnamin joukot hyökkäsivät Kambodžaan ja pyrkivät hävittämään Pohjois-Vietnamin ja Vietkongin joukot maasta. Hyökkäyksen seurauksena kommunistit tunkeutuivat edelleen syvemmälle maahan. Kambodžan armeija oli pieni, eikä se pystynyt vastustamaan vietnamilaisten joukkoja ja punaisia khmerejä. Muutamassa kuukaudessa kommunistit hallitsivat jo lähes toista puoliskoa maasta. Yhdysvallat oli jo vuonna 1969 aloittanut salaisen pommituskampanjan kohteisiin, joita epäiltiin kommunistisiksi. Neljän vuoden ajan B-52-koneet mattopommittivat Itä-Kambodžaa. Jotkut historioitsijat ovat arvelleet, että pommituksissa kuoli jopa 250 000 kambodžalaista. Todennäköisesti pommitukset auttoivat punaisia khmerejä rekrytoimaan lisää väkeä joukkoihinsa maaseudulta.
Khmerien tasavallan armeijan koko kasvoi sodan aikana Yhdysvaltain, Etelä-Vietnamin ja Thaimaan tuella 35 000 miehestä 200 000 mieheen. Joukkoja vaivasi kuitenkin korruptio, ja niistä tuli jatkuvasti heikommat, kun ne hävisivät useita taisteluita tärkeistä asemista. Kun Yhdysvallat veti joukkonsa Indokiinasta Pariisin rauhansopimuksen mukaan, tilanne Kambodžassa muuttui nopeasti. Kommunistiset joukot pitivät hallussaan pian 80 prosenttia maan pinta-alasta. Vuonna 1974 pääkaupungin Phnom Penhin väkiluku oli kasvanut kahteen miljoonaan, kun maaseudun ihmiset olivat paenneet sotatoimia.


title: Kambodžan sisällissota

text: Punaiset khmerit hallitsivat Kambodžan keskiosaa Mekongjoen ympäriltä. He yrittivät kolmesti Phnom Penhin valtaamista. Vuoden 1974 loppuun mennessä punaiset khmerit olivat onnistuneet katkaisemaan kaupungin yhteyden Sihanoukvillen satamakaupunkiin, minkä takia kaikki apu piti kuljettaa jatkossa ilmateitse tai Mekongia pitkin. Punaiset khmerit aloittivat uudenvuodenpäivänä 1975 suurhyökkäyksen Phnom Penhiin. Taistelut kestivät 117 päivää ja olivat sodan kovimmat. Punaisten khmerien joukot hyökkäsivät kaupunkiin samanaikaisesti monelta eri puolelta, ja osa joukoista valtasi tukikohtia Mekongjoen varrelta sen tärkeältä kuljetusreitiltä. Yhdysvaltain riisi- ja ammuskuljetukset ilmateitse päätyivät, kun kongressi kieltäytyi antamasta lisäapua Kambodžaan. Presidentti Lon Nol erosi 1. huhtikuuta 1975 ja pakeni maasta, sillä pelkästi tulevansa tapetuksi, jos jäisi kiinni. Saukam Khoystä tuli väliaikainen presidentti. Yhdysvallat pyrki vielä viime hetkellä saamaan aikaan rauhan, mutta pian neuvotteluiden kariuduttua Phnom Penh antautui 17. huhtikuuta 1975.


title: Kambodžan sisällissota

text: Monet kambodžalaiset odottivat Phnom Penhin antautumisen jälkeen uutta rauhanaikaa. Punaiset khmerit aloittivat kuitenkin välittömästi Phnom Penhin ja muiden suurten kaupunkien tyhjentämisen. Kaupunkilaisille luvattiin nopea pääsy takaisin koteihinsa, mutta lupausta ei ollut tarkoituskaan pitää. Punaiset khmerit pitivät kaupunkilaisia epäluotettavina, ja heidät laitettiinkin työleireille eri puolille maata.


title: Kambodžan sisällissota

text: Punaiset khmerit perustivat vahvalle kansallisaatteelle pohjautuvan Demokraattisen Kamputsen, jossa valtaa pitivät Ieng Sary, Khieu Samphan ja Pol Pot. Punaisten khmerien terrorin aikana Kambodžassa kuoli jopa kaksi miljoonaa asukasta. Sisällissodan ja Demokraattisen Kamputsean ajan tarkkoja uhrilukuja ei ole olemassa. Sodassa arvioidaan kuolleen kuitenkin ainakin 200 000 ihmistä.


title: Guillermo Coria

text: Guillermo Sebastián Coria (s. 13. tammikuuta 1982 Rufino, Santa Fen provinssi, Argentiina) on entinen argentiinalainen tennispelaaja.


title: Guillermo Coria

text: Oikeakätinen Coria aloitti ammattilaisuransa vuonna 2000. Hän voitti urallaan yhdeksän ATP-turnausta, kaikki kaksinpelissä. Kaksinpelissä Coria on ollut parhaimmillaan ATP-rankingissa sijalla 3, ja nelinpelissä sijalla 183. Vuonna 2004 Ranskan avoimissa Coria ylsi finaaliin saakka, mutta taipui lopulta maanmiehelleen Gastón Gaudiolle.


title: Guillermo Coria

text: Vuonna 2001 Coria sai kahden vuoden kilpailukiellon jäätyään kiinni dopingin käytöstä. Kilpailukielto kuitenkin lyheni seitsemään kuukauteen, kun selvisi Corian käyttämän vitamiinivalmisteen sisältäneen steroideja.


title: Guillermo Coria

text: Coria ilmoitti huhtikuussa 2009 lopettavansa uransa. Hän ei ollut pelannut pariin vuoteen.


title: Guillermo Coria

text: Coriaa valmensi Hernan Gummy. Coria asuu tällä hetkellä Venado Tuertossa Argentiinassa. Coria on nimetty entisen Argentiinalaisen pelaajan Guillermo Vilasin mukaan.


title: Banggainvaris

text: Banggainvaris ("Corvus unicolor") on äärimmäisen uhanalainen Banggain saaristossa Indonesiassa elävä lintu. Jotkut auktorit pitävät lajia kaitanokkavariksen ("Corvus enca") alalajina.


title: Banggainvaris

text: Banggainvaris on kooltaan noin 39 cm. Lintu on väriltään täysin musta. Lajin pyrstö on lyhyehkö. Banggainvaris muistuttaa kaitanokkavarista, joka on suurempi ja jonka nokka on massiivisempi ja pyrstö huomattavasti pidempi. Lajin äänistä ei ole tietoa, mutta niiden arvellaan olevan kaitanokkavariksen ääniä korkeampia.


title: Banggainvaris

text: Lajin ekologiasta ei tiedetä mitään. Lajia on nähty sammaleisissa metsissä, jotka sijaitsevat 160–700 metrin korkeudessa. Banggainvariskannan kooksi arvioidaan alle 50 yksilöä. Koska laji on huonosti tunnettu, ei kantaan kohdistuvia uhkia voida määrittää tarkasti. Seuraukset metsien raivaamisesta maatalouden tieltä voivat kuitenkin olla banggainvaristen kannalta vakavat.


title: Leipäsuo

text: Leipäsuo () on rautatieasema ja kylä Viipuri–Pietari-radan varrella Karjalankannaksella Kyyrölän kunnassa Viipurin piirissä Leningradin alueella Venäjällä. Leipäsuo sijaitsee Suomen Neuvostoliitolle 1940-luvulla luovuttamalla alueella ja Suomelle kuuluessaan Leipäsuo oli yksi Muolaan kunnan kylistä. Leipäsuo on säilyttänyt poikkeuksellisesti suomalaisen nimensä, vaikka sitä on toistuvasti yritetty nimetä uudelleen. Erityisesti on tarjottu nimiä "Privetnoye" ja "Kazakovo", mutta mitään vaihtoehtoa ei ole hyväksytty. Kylän alue muodostuu laajasta lähes 16 000 hehtaarin kokoisesta entisestä Pällilän Kruununpuistosta. Alue on harjujen, soiden, purojen ja jokien halkomaa. Aseman etäisyys Viipurista on 29 km.


title: Leipäsuo

text:
Leipäsuo oli Muolaan nuorin kylä. Alun perin postitoimipaikan ja aseman nimi oli Galitzina, sitten Äyräpää ja lopulta Leipäsuo. Nimi vaihdettiin Äyräpäästä Leipäsuoksi, kun Muolaan pohjoisosasta muodostettiin uusi Äyräpää -niminen kunta vuonna 1926.
Talvisodan alkaessa kylään sijoitettiin KTR 5 Hämeenlinnasta ja Turusta sekä Psto/1.Prik Hämeenlinnasta. Leipäsuo tunnetaan talvisodan Summan taistelukuvauksista.


title: Ridda-sodat

text: Ridda-sodat syntyivät Arabian niemimaalla kun beduiiniheimot kapinoivat Medinan keskushallintoa vastaan profeetta Muhammadin kuoleman jälkeen vuonna 632. Tapahtuma nimettiin nimellä "ridda" eli islamista luopuminen. Tapahtuman historiallinen tulkinta on ongelmallinen.


title: Ridda-sodat

text: Perinteisen islamilainen historiankirjoituksen mukaan useat beduiiniheimot kieltäytyivät maksamasta almuveroa Medinaan ja luopuivat islamista. Tämä käsitys syntyi 800-luvulla, kun islamin varhaishistoriaa kirjoitettiin uudestaan silloisten uskonnollisten näkemysten mukaan.


title: Ridda-sodat

text: Historiallis-kriittisen näkemyksen mukaan islam oli merkinnyt beduiiniheimoille poliittista liittolaissuhdetta Muhammadin hallinnon kanssa. Suhde päättyi beduiinien näkemyksen mukaan Muhammadin kuoltua, mutta itse islaminuskonnosta ei välttämättä luovuttu. Luultavasti sotien taustalla oli kyse veronmaksusta Medinan keskushallinnolle.


title: Ridda-sodat

text: Sodat päättyivät nopeasti kun heimot pakotettiin Medinan keskusvallan alle ja beduiineistä tehtiin ainakin nimellisesti muslimeita. Ridda-sotien aikana Arabian niemimaalle syntyi kilpailevia profeettoja, ns. "ridda-profeettoja". Perinteisen islamilaisen historiankäsityksen mukaan kyse oli Muhammadin jäljittelijöistä. Osa profeetoista aloitti toimintansa jo Muhammadin eläessä ja ehdotti hänelle jopa yhteistyötä. Luultavasti osa ridda-profeetoista katsoi vain jatkavansa Muhammadin työtä. Eräiden ridda-profeettojen, kuten Tulaihan, tiedetään "kääntyneen takaisin" islamiin ja eläneen kunnioitettuna muslimina.


title: Gunn-Rita Dahle Flesjå

text: Gunn-Rita Dahle Flesjå (s. 10. helmikuuta 1973) on norjalainen maastopyöräilijä. Hän voitti olympiakultaa naisten maastoajossa vuoden 2004 kesäolympialaisissa Ateenassa. Lisäksi hän on voittanut maastopyöräilyn maailmancupin kuusi kertaa ja on moninkertainen maastoajon maailmanmestari.


Gunn-Rita Dahle Flesjå


title: Gunn-Rita Dahle Flesjå

text: 2006 – Maastopyöräilyn Maailmancupin kokonaiskilpailun voitto


title: Gunn-Rita Dahle Flesjå

text: 2005 – Maastopyöräilyn Maailmancupin kokonaiskilpailun voitto


title: Gunn-Rita Dahle Flesjå

text: 2004 – Maastopyöräilyn Maailmancupin kokonaiskilpailun voitto


title: Gunn-Rita Dahle Flesjå

text: 2003 – Maastopyöräilyn Maailmancupin kokonaiskilpailun voitto


title: Dag Otto Lauritzen

text: Dag Otto Lauritzen (s. 12. syyskuuta 1956 Grimstad) on entinen norjalainen pyöräilijä. Hän voitti pronssia maantieajossa vuoden 1984 kesäolympialaisissa Los Angelesissa.


title: Dag Otto Lauritzen

text: Lauritzen osallistui Ranskan ympäriajoon yhteensä kahdeksan kertaa ja voitti kilpailussa yhden vuorietapin vuonna 1987. Hän voitti samana vuonna myös Rund um den Henninger Turm -klassikon sekä 1993 etapin Espanjan ympäriajossa.


title: Edmund Becker

text: Edmund Becker (s. 18. heinäkuuta 1956) on saksalainen jalkapallovalmentaja ja entinen keskikenttäpelaaja. Vuodesta 2010 lähtien hän on toiminut Karlsruher SC:n organisaatiossa juniorivalmentajana.


title: Edmund Becker

text: Becker edusti urallaan yhdeksän kauden ajan Karlsruher SC:n joukkuetta. Suurimmaksi saavutukseksi jäi Saksan Bundesliigan kymmenes sija kaudella 1980–81. Keskikenttäpelaajan ja puolustajan tonteilla viihtynyt Becker pelasi seuran paidassa kaikkiaan 157 ottelua tehden niissä 19 maalia. Kenttien herrasmiehenä tunnettu Becker sai tililleen vain 11 varoitusta Karlsruhe-uransa aikana. Hän oli kentällä Karlsruhen historiallisessa ottelussa vuonna 1982, kun Max Merkelin luotsaama KSC kukisti FC Bayern Münchenin maalein 4-1.


title: Edmund Becker

text: Becker lopetti peliuransa vuonna 1990 siirtyen sen jälkeen Karlsruher SC:n organisaatioon juniorivalmentajaksi. Viisitoistavuotinen työ seuran juniori- ja apulaisvalmentajana palkittiin tammikuussa 2005, kun Becker nousi Reinhold Fanzin seuraajaksi ykkösjoukkueen päävalmentajaksi.


title: Edmund Becker

text: Beckerin johdolla 2. Bundesliigan häntäpäähän juuttunut KSC aloitti määrätietoisen nousunsa kohti 1. Bundesliigaa. Kaudella 2005–06 sijoitus oli jo lupauksia antavasti kuudes. Hyökkäysvoittoista pelityyliä suosivan Beckerin johdolla KSC dominoi 2. Bundesliigaa kaudella 2006–07 ja vei lopulta voiton kahdeksan pisteen erolla FC Hansa Rostockiin ja unelma pääsarjaan paluusta toteutui.


title: Edmund Becker

text: KSC:n hyvä menestys on jatkunut myös 1. Bundesliigassa. Beckerin suojatit ovat nousseet tukevasti ylempään keskikastiin ja alkukaudella 2007–08 seura hätyytteli jopa kärkisijoja ollen toisena. Kauden vanhetessa Karlsruhen meno hyytyi, mutta ainoana nousijajoukkueena se säilytti sarjapaikkansa ollen lopulta 11:s. Toinen kausi oli kuitenkin vaikea ja lopulta Karlsruhe putosi Bundesliigasta. Becker sai putoamisesta huolimatta jatkaa päävalmentajana, mutta kehnosti alkanut kausi 2009/10 johti potkuihin elokuun puolivälissä 2009.


title: Edmund Becker

text: Kesäkuussa 2010 Becker palasi KSC:n organisaatioon työskentelemään seuran juniorivalmennuksessa johto- ja valmennustehtävissä.


title: Edmund Becker

text: Meriitit valmentajana


title: Viisas vanhus

text: Viisas vanhus on arkkityyppinen kirjallisuudessa ja elokuvissa esiintyvä perushahmo. Viisas vanhus neuvoo ja opastaa itseään huomattavasti nuorempaa sankaria.


title: Viisas vanhus

text: Psykologi Carl Jung kutsui viisaan vanhuksen arkkityyppiä "senexiksi", mikä tarkoittaa latinaksi vanhaa miestä. Hahmo esiintyykin fiktiivisissä tarinoissa yleensä vanhana miehenä, mutta joissakin tapauksissa hahmo voi olla myös iäkäs nainen.


title: Viisas vanhus

text: Viisas vanhus esitetään usein muukalaisena. Hän on tullut jostain kaukaa, toisesta maasta, kulttuurista tai jopa toiselta aikakaudelta. Hän saattaa myös olla jokin muu olento kuin ihminen, kuten esimerkiksi Gandalf tai vain puoliksi ihminen kuten Merlin.


title: Viisas vanhus

text: Ritariromaaneissa ja fantasiakirjallisuudessa viisas vanhus on yleensä velho tai erakko. Tieteiselokuvissa hän on usein tiedemies tai keksijähahmo, ja viisas vanhus saattaa silloin muistuttaa toista perushahmoa, hajamielistä professoria. Itämaisissa taistelulajielokuvissa viisaasta vanhuksesta puolestaan on oma muunnelmansa, mestari, taistelulajien iäkäs opettaja.


title: Knut Knudsen

text: Knut Knudsen (s. 12. lokakuuta 1950 Levanger) on entinen norjalainen pyöräilijä.


title: Knut Knudsen

text: Hän voitti olympiakultaa ratapyöräilyn 4000 m henkilökohtaisessa takaa-ajossa vuoden 1972 kesäolympialaisissa Münchenissä. Uransa aikana hän voitti yhteensä 11 Norjan mestaruutta. Knudsen kilpaili ammattilaisena vuosina 1973–1981. Hän voitti 6 etappia Italian ympäriajossa, ja piti hallussaan myös kokonaiskilpailun johtajan pinkkiä paitaa. Tirreno-Adriatico -kilpailun Knudsen voitti vuonna 1979. Kaiken kaikkiaan hän voitti urallaan 49 ammattilaiskilpailua.


title: Luis Mandoki

text: Luis Mandoki (s. 1954 México) on meksikolainen elokuvaohjaaja, jonka ohjaustöitä ovat muun muassa elokuvat "Gaby – tositarina" (1987), "Viesti mereltä" (1999), "Ansassa" (2002) ja "Viattomat äänet" (2004). Hän on ohjannut sekä englanniksi että espanjaksi.


title: Lucien Favre

text: Lucien Favre (s. 2. marraskuuta 1957) on sveitsiläinen jalkapallovalmentaja ja entinen keskikenttäpelaaja. Kesästä 2018 lähtien hän toimii saksalaisen Borussia Dortmundin päävalmentajana.


title: Lucien Favre

text: Favre oli 1980-luvulla Sveitsin jalkapallomaajoukkueen vakiokalustoa pelaten kahdeksan vuoden aikana 24 maaottelua. Seuratasolla Sveitsissä ja Ranskassa palloillut Favre oli kolmesti Sveitsin Cupin finaalissa, muttei poistunut sieltä koskaan voittajana. Servette FC hävisi 1983 Grasshopper-Club Zürichille, 1986 FC Sionille ja 1987 BSC Young Boysille.


title: Lucien Favre

text: Kaudella 1984–85 Favre oli juhlimassa Servetten joukkueessa Sveitsin mestaruutta. Uuden kauden alkupuolella hänen uransa kuitenkin koki suuren kolauksen. 13. syyskuuta 1985 pelatussa liigaottelussa Servetten ja Vevey-Sportsin välillä vierasjoukkueen Gabet Chapuisat taklasi 42. minuutilla Favren sairaalakuntoon ja miehen ura oli pilalla. Parin vuoden kuntoutumisjakson jälkeen Favre yritti vielä palata pelikentille, mutta kehnoin tuloksin. Loistavan tekniikan ja pelisilmän omanneen sveitsiläisen ura oli päättynyt tajuttomaan Gabet Chapuisat'n taklaukseen.Favren valmennusura alkoi FC Echallensin juniorivalmentajana 1991. Hän siirtyi ykkösjoukkueen käskyttäjäksi kaudeksi 1993–94. Hän valmensi toisella sarjatasolla pelannutta seuraa kaksi vuotta siirtyen 1995 Neuchâtel Xamax'n valmennusorganisaatioon.


title: Lucien Favre

text: Päävalmentajana Favren ura jatkui 1997 Yverdon-Sportin joukkueessa. Hänen johdollaan seura nousi kauden 1998–99 päätteeksi pääsarjatasolle. Pääsarjakauden jälkeen 1999–2000 jälkeen Favre jätti joukkueen ja palasi Servetteen, tällä kertaa valmentajaksi. Servetten Favre johdatti Sveitsin cupin loppuotteluun 2001. Peliuran karvaat tappiot unohtuivat, kun joukkue kukisti tunteikkaassa finaalissa Favren edellisen seuran Yverdon-Sportin maalein 3–0.


title: Lucien Favre

text: Kesällä 2003 Favre siirtyi FC Zürichin peräsimeen. Favren johdolla FCZ palasi Sveitsin jalkapallon huipulle voittamalla Sveitsin Cupin 2005. Favren työ Zürichissä huipentui kahteen perättäiseen liigamestaruuteen 2006 ja 2007.


title: Lucien Favre

text: Kesällä 2007 Favre siirtyi Saksan Bundesliigaan Hertha BSC:n peräsimeen. Ensimmäinen kausi 2007–2008 Herthassa päättyi vaihtelevien esitysten jälkeen kymmenenteen sijaan. Favre sai potkut kauden 2009–2010 alussa, kun Hertha erotti hänet seitsemän ottelun jälkeen. Hertha oli voittanut vain kauden avausottelun, ja sen jälkeen hävinnyt kuusi kertaa putkeen. Bundesliigan viimeiseksi tippunut seura ilmoitti, että Favren korvaa ainakin toistaiseksi Karsten Heine.


title: Lucien Favre

text: Helmikuussa 2011 Favre palasi valmennustehtäviin, kun Bundesliigan jumbojoukkue Borussia Mönchengladbach palkkasi hänet pelastamaan seuran putoamiselta. Favren johdolla Gladbach piristyi ja nousi kevään aikana pois jumbosijalta. Sarjapaikkansa seura varmisti lopulta karsintojen kautta voitettuaan VfL Bochumin yhteismaalein 2–1. Favren ensimmäinen täysi kausi Mönchengladbachin peräsimessä oli menestyksekäs. Syyskaudella jopa mestaruudesta taistellut seura sijoittui Bundesliigassa lopulta neljänneksi ja selvisi Mestarien liigan karsintoihin. Sijoitus oli seuran paras 16 vuoteen.


title: Lucien Favre

text: Gladi jatkoi vahvoja esityksiään Favren alaisuudessa, vaikkei kaudella 2012/13 selvinnytkään Mestarien liigan lohkovaiheeseen saakka. Eurooppa-liigassa tuli menestystä ja joukkue eteni aina pudotuspeleihin saakka, kunnes putosi SS Laziolle vierasmaalisäännön turvin. Bundesliigassa Gladi joutui tyytymään kahdeksanteen sijaan, josta se kaudella 2013/14 paransi kaksi pykälää. Kausi 2014/15 oli jälleen erinomainen ja Favre luotsasi joukkueensa Bundesliigan kolmanneksi, mikä oli paras sijoitus sitten kauden 1986/87. Kolmannen sijan myötä Gladbach selvisi kaudelle 2015/16 ensimmäistä kertaa Mestarien liigan lohkovaiheessa. '


title: Lucien Favre

text: Kausi 2015/16 alkoi Gladbachin osalta heikosti ja joukkue hävisi Favren johdolla viisi ensimmäistä Bundesliiga-otteluaan. Heikkojen tulosten myötä seuraa yli 4,5 vuotta valmentanut sveitsiläinen erosi tehtävästään syyskuussa 2015. Hän oli seuran pitkäaikaisin päävalmentaja sitten Jupp Heynckesin (1979–1987).


title: Lucien Favre

text: Toukokuun lopussa 2016 Favre allekirjoitti kolmivuotisen sopimuksen Ranskan liigassa neljänneksi sijoittuneen OGC Nicen kanssa. Sveitsiläisen johdolla Nice taisteli kaudella 2016/17 Ranskan liigassa kärkisijoilla läpi kauden ja johti liigaa 13 kierroksen ajan. Kevätkaudella tasapelejä tuli liikaa ja AS Monaco sekä Paris Saint-Germain karkasivat Niceltä. Kausi päättyi kolmanteen sijaan, mikä oli Nicen paras sarjasijoitus 41 vuoteen. Nice pääsi sijoituksensa myötä myös karsimaan ensimmäistä kertaa historiassaan paikasta Mestarien liigan lohkovaiheeseen. Favren työ Nicen peräsimessä herätti kiinnostusta sveitsiläisen palveluksia kohtaan muun muassa Borussia Dortmundissa. Nicen seurajohto kuitenkin ilmoitti, ettei se päästä Favrea pois seurasta kesken sopimuskauden.


title: Lucien Favre

text: Kausi 2017/18 alkoi Nicen osalta kehnosti. Joukkue putosi Mestarien liigan viimeisellä karsintakierroksella SSC Napolille, eikä päässyt näin ollen lohkovaiheeseen. Europelit jatkuivat kuitenkin Eurooppa-liigassa, jossa Favre luotsasi joukkueen lohkovaiheesta jatkoon. Tie katkesi kuitenkin ensimmäisellä pudotuspelikierroksella FK Lokomotiv Moskovaa vastaan yhteismaalein 4–2. Ranskan liigassa Nicen kausi alkoi heikosti ja se voitti vain neljä 14 kauden ensimmäisestä ottelusta. Marraskuun jälkeen joukkueen tulokset paranivat ja kauden keskivaiheilla talvitauon molemmin puolin Nice pelasi peräti kahdeksan ottelua ilman tappioita, mikä oli kauden pisin tappioton putkin. Tämän jälkeen Nice voitti vain viisi kauden 16 viimeisestä ottelusta. Nice jäi europelipaikkojen ulkopuolelle ja oli 8:s, kun se viimeisessä ottelussa hävisi Lyonille 3–2. Voitolla Nice olisi päässyt mukaan Eurooppa-liigaan myös seuraavalle kaudelle. Kauden päätyttyä Favre kertoi jättävänsä Nicen ja Ranskan liigan. Hän siirtyy kesällä Borussia Dortmundin päävalmentajaksi.


title: Robin Wright

text: Robin Gayle Wright (aiemmin Robin Wright Penn; s. 8. huhtikuuta 1966 Dallas, Texas, Yhdysvallat) on yhdysvaltalainen näyttelijä. Hänet tunnetaan muun muassa rooleistaan televisiosarjoissa "Santa Barbara" ja "House of Cards" sekä elokuvissa "Prinsessan ryöstö" ja "Forrest Gump". Vuonna 2014 Wright palkittiin Golden Globella Claire Underwoodin roolistaan "House of Cardsissa".


title: Robin Wright

text: Wright on ollut kahdesti naimisissa. Vuosina 1986–1988 näyttelijä Dane Witherspoonin kanssa ja vuosina 1996–2010 näyttelijä Sean Pennin kanssa. Sean Pennin kanssa Wrightilla on kaksi lasta.


title: Peter Fill

text: Peter Fill (s. 12. marraskuuta 1982 Kastelruth, Etelä-Tiroli, Italia) on italialainen alppihiihtäjä. Fill aloitti alppihiihdon harrastamisen jo 3-vuotiaana ja ensimmäisen kisansa hän laski 6-vuotiaana.


title: Peter Fill

text: Vuonna 2000 Fill pääsi Italian maajoukkueen B-ryhmään ja kaudella 2002–2003 hän nousi A-maajoukkueeseen.


title: Peter Fill

text:
Fill saavutti junioreiden MM-kisoissa pronssia suurpujottelussa vuonna 2001 sekä maailmanmestaruuden supersuurpujottelussa 2002. Torinon olympialaisissa 2006 hän oli yhdistetyn kilpailussa yhdeksäs. Val d'Isèren MM-kilpailuissa 2009 hän saavutti supersuurpujottelussa hopeaa 0,99 sekuntia Didier Cuchelle hävinneenä. Superalppiyhdistetyssä hän oli viides. Garmisch-Partenkirchenin MM-kilpailuissa 2011 hän sijoittui supersuurpujottelussa yhdeksänneksi ja otti pronssia superalppiyhdistetyssä. Sotšin olympialaisissa 2014 hän oli syöksylaskussa seitsemäs ja supersuurpujottelussa kahdeksas. Sankt Moritzin MM-kilpailuissa 2017 hän sijoittui syöksylaskussa yhdeksänneksi ja supersuurpujottelussa 11:nneksi. Pyeongchangin olympialaisissa 2018 hän oli syöksylaskussa kuudes.
Fill kilpailee maailmancupissa enimmäkseen vauhtilajeissa. Ensimmäisen palkintokorokesijoituksensa hän sai oltuaan kolmas superyhdistetyn kilpailussa Wengenissä 13. tammikuuta 2006. Ensimmäisen voittonsa hän saavutti Lake Louisen syöksylaskukilpailussa 29. marraskuuta 2008. Hän voitti Kitzbühelin syöksylaskun 23. tammikuuta 2016. Hän voitti syöksylaskun maailmancupin kokonaiskilpailun kausilla 2015–2016 ja 2016–2017.


title: Uncle Buck

text: Uncle Buck (televisioesityksessä käytetty nimeä "Hassu setä Buck") on vuonna 1989 valmistunut komedia-draamaelokuva, jonka pääosissa ovat John Candy, Jean Louisa Kelly ja Macaulay Culkin. Elokuvan ohjasi John Hughes, joka on myös elokuvan käsikirjoittaja.


title: Uncle Buck

text: Russellin perheen vanhemmat hakevat suvun mustan lampaan Buck Russellin (John Candy) hoitamaan lapsiaan. Hän saa kuriin kaikki muut paitsi vanhimman teinitytön Tian (Jean Louisa Kelly), jonka poikaystävän hän yrittää häätää pois Tian kimpusta seksiasioista varoitellen.


title: Kaukopartio kierroksessa

text: Kaukopartio kierroksessa on Uula Aapan kirjoittama sotaromaani.


title: Waverly Placen velhot

text:
Waverly Placen velhot () on Disneyn tuottama ja Emmy-palkittu tilannekomedia. Sarja kuuluu "Disney Channel Series" -ryhmään. Sarjan ensimmäinen jakso nähtiin Yhdysvalloissa 12. lokakuuta 2007. Ensi-ilta keräsi USA :ssa 5,9 miljoonaa katsojaa.
Sarjan on luonut Todd J. Greenwald ja tuottanut "It's a Laugh Productions, Inc". Sarjan pääosassa olevat Selena Gomez, David Henrie ja Jake T. Austin näyttelevät Russon perheen kolmea sisarusta, Alexia, Justinia ja Maxia, joilla on maagisia kykyjä.


title: Waverly Placen velhot

text: Disney Channel on julkistanut jatkavansa sarjaa kolmannelle tuotantokaudelle aloittaen sen valmistamisen kesällä 2009. Kolmas tuotantokausi tulee myös todennäköisesti olemaan sarjan ensimmäinen kausi, joka tuotetaan korkealaatuisessa 720:n pikselin resoluutiossa.


title: Waverly Placen velhot

text: Ohjelma kertoo Alex Russosta (Selena Gomez), hänen vanhemmasta veljestään Justinista (David Henrie), heidän nuoremmasta veljestä Maxista (Jake T. Austin), sekä Alexin parhaasta ystävästä Harperista (Jennifer Stone). Sisarukset ovat velhoja ja asuvat yhdessä italialais-amerikkalaisen isänsä Jerryn ja meksikolais-amerikkalaisen äitinsä Theresan kanssa. Lasten ei ole sallittua käyttää taikaa ilman valvontaa, ja heidän kasvaessa aikuisiksi vain yksi kolmesta saa pitää taikavoimansa. Se, kuka saa pitää taikavoimansa, päätetään velhokilpailun perusteella. Heidän isänsä Jerry voitti saman kilpailun nuoruudessaan, mutta luopui voimistaan naidakseen lasten äidin Theresan, sillä velhojen ei ole sallittua mennä naimisiin kuolevaisten kanssa.


title: Waverly Placen velhot

text: Alex usein joutuu ongelmiin käyttämällä taikaa ilman valvontaa, ja saa opetuksensa oppien samalla olemaan moraalinen liittyen ystäviinsä, perheeseensä ja kouluun. Silti hän päätyy uudestaan ja uudestaan hankaluuksiin, jotka hän oli jo muka kantapään kautta oppinut.


title: Waverly Placen velhot

text: Sarjan tunnuslaulun "Everything is Not What It Seems" ovat kirjoittaneet John Adair ja Steve Hampton. Tunnuslaulun esittää Selena Gomez. Kappale on mukana Disneyn koostelevyllä "Disney Channel Playlist", joka julkaistiin Yhdysvalloissa 9. kesäkuuta 2009.


title: Waverly Placen velhot

text: Sarjaan pohjautuvan Disney Channel Original Moviesin televisioelokuvan "Wizards of Waverly Place: The Movie" ensiesitys oli Yhdysvalloissa Disney-kanavalla 28. elokuuta 2009. Suurin osa elokuvasta on kuvattu Puerto Ricossa.


title: Kuonobarbi

text: Kuonobarbi ("Epalzeorhynchos kalopterus") on aasialainen särkikala, joka on akvaarioharrastajien suosiossa, koska se syö viherleviä. Kala sekoitetaan helposti leväbarbiin ("Crossocheilus siamensis") ja levänuoliaiseen ("Gyrinocheilus aymonieri"). Oikeita kuonobarbeja myydään paljon Yhdysvalloissa, kun taas Suomessa kuonobarbin nimellä on myyty juovaimubarbia.


title: Kuonobarbi

text: Kuonobarbi kasvaa luonnossa 15 cm pitkäksi, akvaariossa noin kymmensenttiseksi. Sen kyljessä on musta raita kuonosta pyrstön tyveen asti; raita on leveämpi kuin leväbarbilla. Mustan raidan yläpuolella on kullankeltainen raita.


title: Kuonobarbi

text: Kuonobarbi on kotoisin nopeasti virtaavista joista ja puroista Jaavalta, Sumatralta ja Borneolta.


title: Kuonobarbi

text:
Kuonobarbi viihtyy akvaariossa, jossa on melko voimakas virtaus ja silti paljon kasveja ja piilopaikkoja. Juurakkoja ja muita rakenteita sekä voimakas valaistus tarvitaan riittävän levänkasvun takaamiseksi. Pohjamateriaaliksi sopii melko hieno hiekka.
Kuonobarbi on aikuisena reviiritietoinen ja aggressiivinen sukulaisiaan kohtaan. Sitä voidaan pitää seura-akvaariossa muiden lajien joukossa, mutta samaan altaaseen ei yleensä mahdu kuin yksi kuonobarbi. Se voi hätyyttää myös samannäköisiä kaloja kuten mustaneontetraa, tai muita pitkulaisia kaloja, joissa on musta juova kyljessä. Sen ei tiedetä lisääntyneen vankeudessa.


title: Kuonobarbi

text: Kuonobarbille hyvät vesiolot ovat pehmeät ja lievästi happamat: dH 2–12, pH 6–7,5, lämpötila 23–27 °C.


title: Kuonobarbi

text: Kuonobarbi syö viherlevää, mutta ei punaleviä kuten leväbarbi. Vanhemmiten se vähentää omaehtoista levän nyppimistä ja keskittyy enemmän valmisruokien syömiseen. Kasvispitoiset hiutaleet ja pohjatabletit kelpaavat sille mainiosti.


title: Partisaanisotaa

text: Partisaanisotaa on Uula Aapan kirjoittama sotaromaani.


title: Drake Bell

text: Jared Drake Bell (s. 27. kesäkuuta 1986 Orangen piirikunta, Kalifornia, Yhdysvallat) on yhdysvaltalainen näyttelijä, koomikko, kitaristi, laulaja ja sanoittaja. Bell on esiintynyt muun muassa sarjoissa "Drake & Josh" ja "The Amanda Show". Vuonna 2005 hän julkaisi levyn nimeltä "It's Only Time".


title: Drake Bell

text: Vuonna 2008 Drake Bell esiintyi Kevin Brewerinä elokuvassa "College". Drake oli mukana USA:n "Splash!"-uimahyppy viihdeshowssa, ja sijoittui siinä kolmanneksi.


title: Kaukopartiossa viimeiseen mieheen

text: Kaukopartiossa viimeiseen mieheen on Uula Aapan kirjoittama sotaromaani.


title: Greta Bösel

text: Greta Bösel (lähteestä riippuen myös Boesel, Böse, Böseln tai Bösen) (9. toukokuuta 1908 – 3. toukokuuta 1947) oli koulutettu sairaanhoitajaksi, mutta ryhtyi toisen maailmansodan aikana SS-naiseksi ja keskitysleirivartijaksi. Bösel tuomittiin sotarikoksista kuolemaan.


title: Greta Bösel

text: Bösel oli syntynyt Wuppertal-Elberfeldissä, Saksassa. Hänestä tuli leirivartija Ravensbrückiin vuosien 1939 ja 1943 välillä. Hänen arvonsa oli Arbeitseinsatzführerin ("työryhmänjohtaja"). Marraskuussa 1944 Böselin otaksutaan kuuluneen siihen ryhmään, joka valitsi vankeja kaasukammioihin tai siirrettäviksi Uckermarkin keskitysleiriin.


title: Greta Bösel

text: Lähestyvän puna-armeija pelossa Ravensbrück evakuoitiin kuolemanmarssilla, jonka jälkeen Bösel aviomiehineen pakeni leiristä. Brittijoukot pidättivät hänet myöhemmin. Bösel joutui oikeuteen leirin muiden SS-naisten, kuten Margarete Mewesin ja Dorothea Binzin, kanssa. Ravensbrück-oikeudenkäynnit käytiin joulukuun 1946 ja helmikuun 1947 välisenä aikana Hampurissa. Oikeus totesi Böselin syylliseksi vankien huonoon kohteluun, murhiin ja valitsemisiin kaasukammioihin. Hänet tuomittiin kuolemaan ja hirtettiin yhdessä Elisabeth Marschallin kanssa kello 9:55 3. toukokuuta 1947.


title: Nikkelipartio

text: Nikkelipartio on Uula Aapan kirjoittama sotahistoriallinen romaani, joka kertoo suomalaisten ja saksalaisten yhteistyössä tekemästä matkasta Venäjän puolelle Montšegorskin kaivosalueelle. Teos ilmestyi 1982 ja on Aapan viimeinen romaani.


title: Emma Zimmer

text: Emma Zimmer (14. elokuuta 1888 – 20. syyskuuta 1948) oli saksalainen keskitysleirivartija ja SS-nainen. Hän oli vartijana Ravensbrückin keskitysleirillä kahden vuoden ajan.


title: Emma Zimmer

text: Emma Zimmer syntyi Emma Mezelinä Schlüchternissa, Saksassa. 1. kesäkuuta 1943 54-vuotiaana hän sai luvan siirtyä työhön keskitysleirille. Hän palveli leirin bunkkerissa ja tunnettiin vankien joukossa raakana ja sadistisena vartijana.


title: Emma Zimmer

text: Tammikuussa 1945 Emma sai siirron työstään leiriltä joko ikänsä (naisvartijoiksi hyväksyttiin iältään 18-45) tai kroonisen alkoholisminsa takia. Leirielämä tarjosi hänellekin mainion mahdollisuuden juopotteluun SS-kanttiinissa. Sodan jälkeen Zimmer joutui liittoutuneiden vangiksi. Hänet tuomittiin seitsemännessä Ravensbrück-oikeudenkäynnissä kuolemaan sotarikoksista ja hirtettiin 20. syyskuuta 1948.


title: Don’t Push the River

text: Don’t Push the River on "Pulkkinen"-sketsisarjan pohjalta tehty televisioelokuva. Se esitettiin ensimmäisen kerran 6. tammikuuta 2001. Televisioelokuva on julkaistu DVD:llä Pulkkisen 3. tuotantokauden yhteydessä vuonna 2006.


title: Don’t Push the River

text: Kopiovastaava, sekä tämän työkaverit Kirsti ja Mikko, lähtevät yhdessä matkaoppaan Jyrkin kanssa konsernin virkistäytymispäiville retkeilemään. Matkalla sattuu ja tapahtuu paljon, usein Kopiovastaavan takia.


title: Terence

text: Terence on englanninkielisissä maissa miehen etunimi, joka on johdettu latinankielisestä nimestä Terentius. Nimestä esiintyy usein kutsumanimimuoto "Terry".


title: Stuart Baird

text: Stuart Baird (30. marraskuuta 1947) on brittiläinen elokuvatuottaja, leikkaaja sekä entinen ohjaaja.


title: Stuart Baird

text: Baird on ohjannut vain kolme elokuvaa; "Ratkaisun hetket" (1996), "Takaa-ajajat" (1998) sekä "" (2002). Sen sijaan hän on toiminut leikkaajana 1970-luvun puolivälistä lähtien sekä tuottajana monessa elokuvassa. Baird on ollut ehdolla parhaan leikkauksen Oscar-palkintoon elokuvista "Sumuisten vuorten gorillat" ja "Teräsmies" .


Tiedusteluretki Nivastroin voimalaitokselle on Uula Aapan kirjoittama sotaromaani.


title: Felix Enriquez Alcala

text: Felix Enriquez Alcala (7. maaliskuuta 1951) on yhdysvaltalainen elokuvaohjaaja ja tuottaja.


title: Felix Enriquez Alcala

text: Alcala syntyi Bakersfieldissä, Kaliforniassa. Debyyttiohjaus tapahtui vuonna 1991 ja sen jälkeen hän on ohjannut ja tuottanut monia tv-sarjoja muidenkin elokuvien lisäksi. Tv-sarjaelokuvista mainittakoon "NYPD Bluen" ensimmäinen episodi 1994, "Tappava salaisuus" 1997 sekä "House" 2006.


title: Franz Ziereis

text: Franz Ziereis (13. elokuuta 1905 – 24. toukokuuta 1945) oli Mauthausen-Gusenin keskitysleirin komendantti toisen maailmansodan lopussa, ja leirin vapauttamisen aikana.


title: Franz Ziereis

text: Ziereis syntyi Münchenissä Saksassa. Hänen isänsä oli ajuri ja sai surmansa ensimmäisessä maailmansodassa. Ziereis vietti kansakoulussa kahdeksan vuotta ja aloitti työuransa harjoittelijana ja juoksupoikana tavaratalossa. Iltaisin hän opiskeli kauppatieteitä. Vuonna 1922 hän meni töihin puusepänliikkeeseen. Välillä hän oli työttömänä. Hän päätti vuonna 1924 liittyä armeijaan ja 1. huhtikuuta 1924 Ziereis värväytyi 12 vuoden sopimuksella Reichswehriin. Kersantin arvoinen aliupseeri Ziereis erosi armeijan palveluksesta palveltuaan sopimuksensa loppuun vuonna 1936. Syyskuun 30. päivänä 1936 hän liittyi SS:ään, jossa hänet sijoitettiin SS-Totenkopfverbändeen SS-Obersturmführerin arvoisena kouluttajana.


title: Franz Ziereis

text: Hän sai aluksi esimiehiltään sotilaallisia tehtäviä ja hänen esimiehensä, kuten Theodor Eicke kiittelivät hänen kykyjään kouluttajana. Vuonna 1937 hänestä tuli SS-Totenkopf-Standarte 2 "Brandenburgin" 22. Hundertschaftin (sadan miehen yksikkö) päällikkö. Vuonna 1937 hän haavoittui harjoituksessa pahasti olkapäähän ja joutui pitkäksi aikaa sairaalahoitoon. Vuonna 1938 Ziereis siirrettiin Itävaltaan, missä hän koulutti SS-miehiä SS-Totenkopf-Standarte 3 "Thüringenissä". Keskitysleirien tarkastajan, SS-Gruppenführer Theodor Eicken käskystä Ziereis otti vastaan Mauthausen-Gusenin keskitysleirin komendantit tehtävät 9. helmikuuta 1939, korvaten edeltäjänsä Albert Sauerin. Mauthausenissa Ziereis antoi muun muassa 11-vuotiaan poikansa ampua vankeja kiväärillä talonsa verannalta. 25. elokuuta 1939 hänet ylennettiin SS-Sturmbannführeriksi ja 20. elokuuta 1944 SS-Standartenführeriksi ”erityisistä saavutuksistaan” keskitysleirin komendanttina.


title: Franz Ziereis

text: Leirin vapauttamisen jälkeen hän pakeni vaimonsa ja poikansa kanssa leiriltä. Yhdysvaltain maavoimat lyösivät heidät metsästysmajaltaan Phyrn-vuorilta Ylä-Itävallassa 23. toukokuuta samana vuonna. Ziereis yritti paeta, mutta häntä ammuttiin, ja hän haavoittui kuolettavasti. Vangitsemisensa jälkeen hänet vietiin Yhdysvaltain sotilassairaalaan Guseniin, missä hän kuoli 24. toukokuuta 1945. Entiset keskitysleirivangit hirttivät hänen ruumiinsa Gusen I -leirin aitaan.


title: Tuhoon tuomittu partio

text: Tuhoon tuomittu partio on Uula Aapan kirjoittama sotaromaani. Se julkaistiin vuonna 1966 Otavan kustantamana.


title: Juovaimubarbi

text: Juovaimubarbi ("Garra cambodgiensis") on aasialainen särkikala, joka on akvaarioharrastajien suosiossa, koska se syö viherleviä. Kala sekoitetaan helposti leväbarbiin ("Crossocheilus siamensis") tai kuonobarbiiin. Tieteellinen nimi voi olla "Garra taeniata" tai kala voi kuulua "Crossocheilus" -sukuun. Suomalaiset kaupat käyttävät yleensä nimeä "Garra cambodgiensis" silloin kun erottavat kalan leväbarbista. Englanninkielisessä ja siitä käännetyssä kirjallisuudessa sitä joskus nimitetään "valeleväbarbiksi".


title: Juovaimubarbi

text: Juovaimubarbi kasvaa 15 cm pitkäksi. Sen kyljessä on musta raita kuonosta pyrstön tyveen asti; raita on yläreunastaan sahalaitainen, kun leväbarbin raita on sileäreunainen.


title: Juovaimubarbi

text: Juovaimubarbi on kotoisin Mekong- ja Chao Phraya -jokien vesistöistä sekä Malakan niemimaalta.


title: Juovaimubarbi

text:
Juovaimubarbi on aikuisena reviiritietoinen ja aggressiivinen sukulaisiaan kohtaan. Samaan altaaseen ei yleensä mahdu kuin yksi juovaimubarbi; tämän takia laji on syytä erottaa parvikala leväbarbista.
Hyvä vesiolot ovat pehmeät ja lievästi happamat: dH 2–12, pH 6–7,5, lämpötila 23–27 °C.


title: Juovaimubarbi

text: Juovaimubarbi syö viherlevää, ja jossain määrin myös punalevää. Vanhemmiten se vähentää omaehtoista levän nyppimistä ja keskittyy enemmän valmisruokien syömiseen. Kasvispitoiset hiutaleet ja pohjatabletit kelpaavat mainiosti.


title: Ken tulta pyytää

text: Ken tulta pyytää on Sakari Kirjavaisen ohjaama ja yhdessä Esko Salervon kanssa käsikirjoittama tummasävyinen komediaelokuva vuodelta 2001. Elokuva käsittelee työuupumusta ja sijoittuu 1970-luvun helsinkiläiseen lähiöön.


title: Ken tulta pyytää

text: Elokuvan päähenkilö on loppuunpalanut palomies Jesse Viljanen (Taisto Reimaluoto), joka palkitaan sankariteosta Vuoden palomiehenä. Suunnaton huomio suistaa palomiehen arjen raiteiltaan, ja Jesse palaa isänsä Taiston (Antti Litja) luokse lähiöön. Siellä hän kohtaa myös nuoruudenmielitiettynsä Marjukan (Anna-Maija Valonen) ja tämän isättömän tyttären Jeminan (Elena Leeve).


title: Ken tulta pyytää

text: Like Kustannus on julkaissut elokuvan käsikirjoituksen samannimisenä kirjana.


title: Ken tulta pyytää

text: "Tv-maailman" kritiikissä luonnehditaan elokuvaa surrealistiseksi aikuisten saduksi, jossa ei farssien tapaan naureta ihmisille ylhäältä. Toisaalta taas Arto Pajukallio ("Helsingin Sanomat") toteaa, että realismin ja fantasian kohtaaminen ei osu maaliin, kun hahmot lähenevät ihmisvihaa, vuoropuhelu on lattea ja motiivit näennäispsykologisia.


title: Artur Phleps

text: Artur Martin Phleps (29. marraskuuta 1881 Birthälm, Itävalta-Unkari – 21. syyskuuta 1944) oli itävaltalais-unkarilaista sukua ollut romaniansaksalainen Waffen-SS-upseeri toisen maailmansodan aikana. Hän oli sotilasarvoltaan SS-Obergruppenführer.


title: Artur Phleps

text: Artur Phleps syntyi Birthälmissä Itävalta-Unkarin keisarikunnassa. Kaupunki on nykyisin Romanian Biertan. Hän palveli Itävalta-Unkarin armeijassa ensimmäisessä maailmansodassa saavuttaen everstiluutnantin arvon. Itävalta-Unkarin valtion lakattua olemasta, hän siirtyi Romanian armeijaan, jossa palveli aluksi sotilasakatemiassa. Myöhemmin Phelps sai kenraalimajurin arvon ja hänet määrättiin vuoristojoukkojen komentajaksi.


title: Artur Phleps

text: Phelps liittyi Saksan Waffen-SS-joukkoihin vuonna 1941 ja sai SS-Oberführerin arvon. Hän palveli 5. SS-panssarikrenatööridivisioona Wikingissä, muun muassa SS-panssarikrenatöörirykmentti Westlandin komentajana. Vuonna 1942 Reichsführer-SS Heinrich Himmler käski SS-Gruppenführeriksi ylennetyn Phelpsin uuden, Balkanin alueen etnisistä saksalaisista koottavan SS-divisioonan komentajaksi. Uusi divisioona sai nimen 7. SS-Freiwilligen-Gebirgs-Division Prinz Eugen (7. SS-vapaaehtoisvuoristodivisioona Prinz Eugen). Divisioona osallistui lokakuusta 1942 alkaen Jugoslavian partisaanitaisteluihin, syyllistyen toistuvasti julmuuksiin. Phelps oli kuitenkin kyvykäs divisioonankomentaja ja sai SS-Obergruppenführerin arvon sekä rautaristin ritariristin kesällä 1943.


title: Artur Phleps

text: Phelps määrättiin 1. heinäkuuta 1943 perustettavan V SS-vuoristoarmeijakunnan komentajaksi. Armeijakuntaan kuuluivat 7. SS-divisioona, 181. jalkaväkidivisioona, 369. jalkaväkidivisioona (kroatialainen), 118. jääkäridivisioona ja 1. vuoristodivisioona. 1. syyskuuta 1943 Phelps otti vastaan Siebenburgin Höhere SS- und Polizeiführerin virka-aseman, toimien samalla armeijakuntansa komentajana. V SS-vuoristoarmeijakunta osallistui loppuvuodesta 1943 alkaen taisteluihin Titon kommunistipartisaaneja vastaan.


title: Artur Phleps

text: Syyskuussa 1944 Phelps oli Höherer SS- und Polizeiführerin ominaisuudessa Romaniassa, jolloin puna-armeijan 2. Ukrainan rintaman suurhyökkäys oli jo alkanut. 21. syyskuuta 1944 Phelps päätti lähteä adjutanttinsa kanssa tiedustelemaan tilannetta rintamalla, mutta he joutuivat Aradin kaupungin lähistöllä puna-armeijan osaston yllättämiksi ja jäivät vangiksi. Puna-armeijalaiset eivät ilmeisesti tienneet kenet olivat vanginneet, ja Phelps adjuntantteineen ammuttiin. Syynä oli mahdollisesti samaan aikaan tapahtunut Saksan ilmahyökkäys ja tarkoitus estää heidän pakonsa.


title: Artur Phleps

text: Phelpsin kohtalo oli saksalaisille epäselvä ja hänen epäiltiin syyllistyneen karkuruuteen. Raivostunut Himmler järjesti tutkinnan Phlepsin karkaamisesta, jolloin hänen todellinen kohtalonsa selvisi ja hänet merkittiin kentällä kaatuneeksi. Phelpsille myönnettiin postuumisti tammenlehvät ritariristiin ja 7. SS-vapaaehtoisvuoristodivisioona Prinz Eugenin 13. vuoristojääkärirykmentti sai kunnianimen ”Artur Phelps”.


title: Elisabeth Marschall

text: Elisabeth Marschall (1886 – 3. toukokuuta 1947) oli pääsairaanhoitaja (Oberschwester) Ravensbrückin keskitysleirillä. Hänen velvollisuuksiinsa kuuluivat vankien valitseminen teloitettaviksi, lääketieteellisten kokeiden valvominen ja Auschwitziin lähetettävien vankien valitseminen. Sodan jälkeen Marschall joutui liittoutuneiden vangiksi ja sai kuolemantuomion sotarikoksista Hampurissa Ravensbrück-oikeudenkäynnissä. Hänet teloitettiin 3. toukokuuta 1947 ja oli vanhin teloitettu naispuolinen natsisotarikollinen, iältään 61.


title: Kovaa peliä Pohjolassa

text: Kovaa peliä Pohjolassa ("Hårt spel i Norden") on suomalainen mustavalkoinen jännityskomedia vuodelta 1959. Tauno Palo teki elokuvassa kaksoisroolin. Naispääosassa on aikansa suosittu televisiokuuluttaja Teija Sopanen. Juoni kulkee täytekyniin piilotettujen atomisalaisuuksien ympärillä. "Kovaa peliä Pohjolassa" kuvattiin Helsingissä syksyllä 1958. Televisiossa se nähtiin ensi kerran 27. syyskuuta 1966. Elokuva on julkaistu DVD:nä (DVD-5, tekstitys: suomi heikkokuuloisille, ruotsi, kuvasuhde 4:3).


title: Kovaa peliä Pohjolassa

text: Suomesta toisen maailmansodan jälkeen Etelä-Amerikkaan paennut Kari Kivi palaa vanhaan kotimaahansa Wellamo-laivalla. Ennen maihinnousua hän nappaa oudon pakkauksen, jonka joku on yrittänyt piilottaa laivan kylkeen kiinnitetyn köyden päähän. Kivi sujauttaa kynät muitta mutkitta taskuunsa autuaan tietämättömänä niiden sisällöstä, joka kiinnostaa jopa suurvaltoja. Helsingissä Kivi saa työpaikan vanhan aseveljensä Kalle Lehtosen huoltoasemalta. Hän antaa lahjaksi Lehtoselle toisen täytekynistä. Eräänä päivänä huoltoasemalla asioi hienolla autollaan johtaja Max Östermalm, joka on kovasti Kiven näköinen. Östermalmin seurassa on hänen rakastajattarensa Lilly Linden. Johtaja Östermalmilla on ongelma; hänellä on mennyt sukset ristiin entisen rikoskumppaninsa konsuli Hansenin kanssa ja Hansen yrittää saada Östermalmin hengiltä. Jonkin ajan kuluttua Östermalm tarjoaa Kivelle neljää miljoonaa markkaa salamyhkäisessä tapaamisessa eräässä hotellissa jotta Kivi esiintyisi viikon Östermalmina kenenkään tietämättä asiasta. Kivi suostuu.


title: Kovaa peliä Pohjolassa

text: Konsuli Hansenin sihteerin, Lea Westerholmin isä on juuri kuollut. Hansen väittää Lealle kyseessä olleen murhan, jonka takana on Östermalm. Hansen lähettää Lean houkutuslinnuksi Östermalmina esiintyvän Kiven luokse. Lea laittaa nukutusainetta Kiven juomaan, mutta käykin niin että hovimestari Rantanen (joka ei vielä tiedä Östermalmin olevan Kivi ja Östermalmin piiloutuneen rantavajaan) juo drinkin ja joutuu sairaalaan. Lea yrittää sen jälkeen vielä ampua Kiven, mutta päätyy makuulleen lattialle ja antautuu Kiven kiihkeään suudelmaan. Kivi vakuuttaa syyttömyyttään Lean isän kuolemaan ja pian Lea ja Kivi ovat samalla puolella.


title: Kovaa peliä Pohjolassa

text: Kiven luo tulee vierailulle Östermalmin juonitteleva serkku, originelli tiedemies Rafu Adler. Kivi antaa ”serkulleen” rahaa suvun kartanolla pidettäviä vuosittaisia hirvijuhlia varten. Max ja Rafu ovat toistensa lähimpiä elossa olevia sukulaisia. Rafu sattuu vehkeilemään Hansenin kanssa ja kehottaa Hansenia järjestämään oman miehensä tuuraamaan sairaalassa olevaa hovimestaria. Jälleen tarkoitus on tappaa Kivi, mutta tämä aavistaa juonen.


title: Kovaa peliä Pohjolassa

text: Seuraavan kerran Östermalmina esiintyvä Kivi yritetään tappaa Hansenin järjestämillä kutsuilla. Myös Lea on mukana pippaloissa. Kallen avulla Lea ja Kivi onnistuvat pakenemaan paikalta. Loppuillan Lea, Kivi ja Kalle viettävät Östermalmin asunnolla. Seuraavat kohtaukset ovat Rafun asunnolla, jonne Kivi saapuu hirvijuhliin – mutta pari päivää ennenaikaisesti. Tällä välin sairaalasta päässyt hovimestari Rantanen käy tapaamassa oikeaa Östermalmia rantavajassa. Östermalm käskee Rantasta hankkimaan hänelle menolipun ulkomaille. Rantasta on seurannut Hansenin kätyri, joka surmaa Östermalmin heti Rantasen lähdettyä. Hansen saa tätä kautta selville, että Östermalmin tilalla onkin ollut toinen mies. Rafun luona oleva Lilly Linden saa myös tietää asiasta. Hän pelehtii ensin Kiven kanssa ja sen jälkeen uhkaa Kiveä aseella, jos tämä seuraa häntä.


title: Kovaa peliä Pohjolassa

text: Hansen soittaa poliisille ja valehtelee Kari Kiven surmanneen Östermalmin. Kivi onnistuu välttämään pidätyksen Östermalmin kotiovella. Talosta hän löytää Rantasen, joka on kolkattu ja jolta on viety salkku, jossa himotut täytekynät ovat. Rantanen johdattaa Kiven Hansenin jäljille satamaan. Hansen miehineen yrittää paeta maasta veneellä, hän on kaapannut mukaansa Lean ja myös Lilly on veneessä. Rafu ilmestyy paikalle ja uhkaa viedä täytekyniin kätketyt mikrofilmit mukanaan pikaveneellä. Hän lukitsee Hansenin miehineen kajuuttaan ja pakenee. Kivi on ujuttautunut veneeseen ja hälyttää poliisit satamaan. Samalla hän pelastaa Lean syliinsä. Rafu on vielä vapaalla jalalla, mutta katkeroitunut Lilly ampuu hänet veneessä.


title: Kovaa peliä Pohjolassa

text: Loppukohtaus tapahtuu Östermalmin asunnolla, jonka Kivi on perinyt johtajan muun omaisuuden mukana. Paikalla on Lean, Kiven ja Kallen lisäksi poliisi. Maljain noston lomassa löytyvät osapuolten taskuista puuttuvat täytekynät mikrofilmeineen.


title: Kovaa peliä Pohjolassa

text: Tauno Palon kaksi roolihahmoa kuvattiin erikseen niin, että toinen puoli kuva-alasta jätettiin mustaksi. Tämän jälkeen molemmat valotetut kuvapuoliskot kopioitiin yhteen. Tempun voi havaita pienenä pystyvarjostumana kuvien yhtymäkohdassa. Elokuvan sivuosissa nähdään muun muassa suomalaisten elokuvien armoitettu sivuosain esittäjä Leo Jokela sekä Kullervo Kalske, Matti Lehtelä ja Marjatta Kallio laivan tarjoilijana. Toini Vartiainen nähdään viimeisessä elokuvaosassaan. Tarmo Manni on Mr X. Pienissä osissa vilahtavat myös esimerkiksi Mai-Britt Heljo sekä Assi Nortia. Elokuvan kuvauksissa avusti pariisilainen "C'est Magnifique" -baletti.


title: Kovaa peliä Pohjolassa

text: Aikalaiskritiikki piti "Kovaa peliä Pohjolassa" -elokuvaa yleisesti huonona "Eddie Constantine" -elokuvien jäljitelmänä. Sitä luonnehdittiin teknillisesti epätasaiseksi. Elokuva ei onnistunut olemaan sen enempää trilleri kuin parodiakaan. Helsinkiläinen "Uusi Suomi" kirjoitti: ”Nyt ovat kaunottaret ja konnat pelkästään naurettavia sen sijaan että he olisivat humoristisia tyyppejä.” Oululainen "Kaleva" toivoi elokuvalta lisää vauhtia ja ”psykologisesti uskottavaa ilmapiiriä”. Helsinki-lehti kehui ilmavia lavastuksia ja elokuvassa olevaa suuren maailman tuntua. "Femina"-lehti oli elokuvalle suosiollinen: ”...kotimainen Eddie Constantine -tyylikin saattaa onnistua: konnilla on herkästi heilahtelevassa nyrkissä paukkuvaikutus ja donnilla hunajaääni sekä anteliaat kurvit kohdallaan”. Hannes Häyrisen roolisuoritusta kehuttiin.


title: Sissisotaa Lapissa saksalaisia vastaan

text: Sissisotaa Lapissa saksalaisia vastaan on Uula Aapan kirjoittama sotaromaani vuodelta 1977.


title: For You

text: For You on Princen ensimmäinen albumi, joka julkaistiin huhtikuussa vuonna 1978, vain kaksi kuukautta Princen 20-vuotissyntymäpäivien jälkeen. Levy myi kohtuullisesti ja singlestä "Soft and Wet" tuli pieni hitti Yhdysvaltain R&B-listalla.


title: For You

text: Albumi julkisti myöhemmin tutuksi tulleen fraasin, "Written, composed, performed, and recorded by Prince". Prince soittaa levyllä kaikki instrumentit itse. Myös kaikki materiaali on Princen säveltämää ja sanoittamaa, lukuun ottamatta yhden kappaleen ("Soft and Wet") lyriikkaa, jonka kirjoittamiseen osallistui myös Chris Moon.


title: For You

text: Kaikki kappaleet ovat Princen kirjoittamia, ellei toisin mainita.


title: Sallan soturit

text: Sallan soturit on Uula Aapan kirjoittama sotaromaani. Kirja kertoo Mannerheim-ristin ritarin ja mestarihiihtäjä rajavääpeli Olli Remeksen partiotaisteluista talvisodassa Kuolajärven ja Joutsijärven välillä.


title: Ruth Elfriede Hildner

text: Ruth Elfriede Hildner (1. marraskuuta 1919 – 2. toukokuuta 1947) oli SS-nainen ja keskitysleirivartija useilla keskitysleireillä toisen maailmansodan aikana.


title: Ruth Elfriede Hildner

text: Hildner meni leiripalvelukseen heinäkuussa 1944, jolloin hän tuli Ravensbruckiin koulutettavaksi. 26-vuotias Hildner meni Dachaun keskitysleiriin 1944 Aufseheriniksi. Tämän jälkeen hän meni Müncheniin Agfa Camera Werke -nimiseen alaleiriin. Hän palveli useilla alaleireillä mukaan lukien Hennigsdorf, Wittenberg ja Haselhorst. Joulukuussa 1944 hän saapui Helmbrechtsiin, pieneen Flossenburgin alaleiriin Hofin lähelle. Siellä hänestä kehkeytyi pelätty leirivartija.


title: Ruth Elfriede Hildner

text: Huhtikuussa 1945 leirivartijat evakuoivat sen asukit Yhdysvaltain armeijan edestä. Hildner oli yksi marssilla olleista vartijoista, ja tappoi piiskallaan useita vankeja ja pahoinpiteli toisia. Hän seurasi marssia Zwodauun, toiselle alaleirille Flossenburgiin, joka sijaitsi Tšekkoslovakiassa. Useita päiviä myöhemmin marssi lähti leiriltä läntiseen Tšekkoslovakiaan. Aikaisin toukokuussa 1945 SS-miehet ja naisvartijat pakenivat marssipaikalta. Hildner sekaantui pakolaisjoukkoihin. Maaliskuussa 1947 Tšekkoslovakian poliisi pidätti hänet, ja laittoi vankilaan. 2. toukokuuta 1947 hän joutui erikoiseen Kansanoikeuteen Písekissä Tšekkoslovakiassa. Samana päivänä hänet todettiin syylliseksi sotarikoksiin ja hirtettiin.


title: Neitsyt Marian Ilmestyskirkko

text: Neitsyt Marian Ilmestyskirkko () on Moskovan Kremlissä Arkkienkelin katedraalia vastapäätä oleva pienehkö kirkko. Ensimmäisen kirkon rakennutti tälle paikalle vuonna 1397 suuriruhtinas Vasili I. Nykyinen rakennus on Iivana Suuren tilaama, se valmistui 1489. Pihkovalaiset kirkonrakentajat Krivtsov ja Mishkin yhdistivät kreikkalaista ja venäläistä tyyliä.


title: Neitsyt Marian Ilmestyskirkko

text: Vallankumouksen yhteydessä se suljettiin kuten muutkin kirkot. Erityinen piirre kirkossa on sen eri kivilajeista tehty mosaiikkilattia. Neuvostoliiton vakiinnutettua asemansa kirkko muutettiin museoksi, jollainen se on edelleen.


title: Missä miehet ratsastaa

text: Missä miehet ratsastaa on Teräsbetonin esittämä kappale, joka valittiin edustamaan Suomea vuoden 2008 Eurovision laulukilpailussa. Kappale sai Suomen finaalissa 38,9 prosenttia annetuista äänistä. Teräsbetoni pääsi kappaleella euroviisujen finaaliin ja tuli 22:nneksi 35 pisteellä. Se on ensimmäinen single "Myrskyntuoja"-albumilta ja sisältää akustisen bonuskappaleen "Kaukaiset tulet", jota ei ole levyllä. Single julkaistiin 25. helmikuuta internetissä ja CD-singlenä 27. helmikuuta 2008. Kappaleesta on julkaistu myös musiikkivideo.


title: Matts Dumell

text: Matts Dumell (s. 1952) on suomenruotsalainen toimittaja, joka on tehnyt pitkän uran televisioreportaasien ja dokumenttien parissa. Hän on myös kirjoittanut muutaman kirjan. Dumell aloitti uransa Yleisradion ruotsinkielisten televisiouutisten taloustoimittajana. Dumell on myös ollut Hufvudstadsbladetin palveluksessa useaan otteeseen ja oli mukana perustamassa Radio Ykköstä 1980-luvulla.


title: Matts Dumell

text: Dumell erotettiin tehtävästään vankeustuomionsa myötä. Suojelupoliisi (Supo) pidätti Dumellin 1980-luvun alussa epäiltynä yhteyksistä KGB:hen. Dumell tuomittiin tammikuussa 1983 Helsingin hovioikeudessa kahdeksaksi kuukaudeksi ehdolliseen vankeuteen maanpetoksesta. Tuomio langetettiin vuodelta 1939 olleiden maanpetospykälien nojalla, joiden mukaan jo pelkkä luottamuksellisten tietojen hankkiminen oli rikos. Maaliskuussa 1984 korkein oikeus muutti rangaistuksen kahdeksan kuukauden ehdottomaksi vankeudeksi. Päätöksen mukaan Dumellin tapauksessa oli kyseessä ”tahallinen ryhtyminen vieraan vallan hyödyksi sellaisten tietojen hankkimiseen, joka voi vaarantaa Suomen suhteita vieraaseen valtioon”. Dumellin värväsi Aleksei Savin. Dumell anoi armahdusta tuomiosta presidentti Mauno Koivistolta, joka kuitenkin hylkäsi anomuksen.


title: Matts Dumell

text: Tapaus herätti keskustelun toimittajien yhteyksistä ulkomaisiin diplomaatteihin, ja Dumell kirjoitti kokemuksistaan muistelmakirjan "Minä vakooja". Jörn Donner ja Anssi Mänttäri suunnittelivat kirjan pohjalta elokuvaa.


title: Timo Alanen

text: Timo Alanen (s. 1979) on suomalainen lentopalloilija, joka pelaa tällä hetkellä Nurmon Jymyssä, Lentopallon 1-sarjassa. Alanen on toiminut Nurmon Jymyn kapteenina vuodesta 2003 lähtien. Häntä pidetään 1-sarjan parhaimpana vastaanottopelaajana.


title: Timo Alanen

text: Alanen aloitti peliuransa Nurmon Jymyssä jo nuorena juniorina kaudella 1990. Juniori joukkueissa hän keräsi hyvin menestystä alueellisella, sekä valtakunnallisella tasolla. Samassa joukkueessa hänen kanssaan pelasi muun muassa A-maajoukkueessakin pelannut Timo Keisala, jonka kanssa Alanen pelasi myös nuorten maajoukkueessa.


title: Timo Alanen

text: Lopulta Alanen nousi Jymyn edustusjoukkueeseen ja alkoi pelata joukkueessa joka nousi pian 2-sarjaan, ja sitä kautta edelleen 1-sarjaan. Nousu ykköseen tapahtui kauden 2003 päätteeksi. Ykkösessä Alanen nousi myös nopeasti sarjan parhaimpiin yleispelaajiin. Hän on vastaanottopuolella ykkösen parhaimmistoa, jota todistavat hänen vastaanottotilastot sarjassa. Jymyssä edelleenkin jatkava Alanen on ollut joukkueen kapteenina vuodesta 2003 lähtien.


title: Timo Alanen

text: Kaudella 2005-06 Alanen johti Jymyn historian ensimmäisen kerran supersarjaan, josta pudotuspelin kautta olisi voinut selviytyä liigakarsintoihin. Jymy ei kuitenkaan tässä onnistunut. Kaudella 2006-07 Alanen johti Jymyn jälleen supersarjaan vaikka joukkuetta veikkailtiin sarjan häntäpäähän. Kausi oli häneltä nappisuoritus. Seuraavalla kaudella Jymy sijoittui ykkösessä viidenneksi.


title: Timo Alanen

text: Kaudella 2008-09 Alanen valittiin lokakuun tähdistöön yleisöäänestyksellä Suomen suurimmalla lentopallosivustolla, Hotsportilla. Ykkössarjassa Nurmon Jymy eteni kapteeninsa johdolla aina neljänneksi.


title: Timo Alanen

text: On sanottu, että Alanen voisi pelata hyvin Lentopallon SM-liigassa liberon paikalla. Alanen on Jymyn oma kasvatti, ja pelannut seurassa jo 18. vuotta. Hän on pelannut nuorempana myös nuorten maajoukkueessa. Alanen on pelaajatyypiltään erittäin hyvän vastaanoton, sekä taitavan lyöntikäden omaava pelaaja.


title: Timo Alanen

text: Siviiliammatiltaan Alanen on hallipäällikkö. Hän toimii Nurmon liikuntatoimessa.


title: Haibarbi

text: Haibarbi ("Balantiocheilos melanopterus") on särkikalalaji, jota tavataan pääosin Aasian vesistöissä. Haibarbia pidetään myös akvaariokalana.


title: Haibarbi

text: Haibarbi kasvaa noin 35 cm pitkäksi. Sillä on haita muistuttava torpedomainen, hopeanhohtoinen ruumis, ja mustavalkoraitaiset evät.


title: Haibarbi

text:
Haibarbi on lähtöisin Mekong- ja Chao Phraya -jokien vesistöistä, Malakan niemimaalta Sumatralta ja Borneolta. Siellä se elää suurten ja keskikokoisten jokien ja järvien keskisyvyydellä (ei pinnalla eikä pohjalla). Monissa vesistöissä kala on käymässä harvinaiseksi. Siksi akvaariokaupassa suositellaan vain vankeudessa kasvaneiden yksilöiden myyntiä.
Haibarbi on rauhallinen ja sopii tietyin varauksin riittävän suureen seura-akvaarioon. Se on kaikkiruokainen ja syö myös pienempiä kaloja ja niiden poikasia. Haibarbeja pidetään vähintään viiden yksilön parvissa. Näin suurelle kalalle akvaarion pitää olla ainakin 150 cm pitkä.


title: Viimeinen partio Kannaksella

text: Viimeinen partio Kannaksella on Esa Anttalan kirjoittama ilmailuaiheinen sotaromaani. Teos julkaistiin ensimmäisen kerran vuonna 1969.


title: Viimeinen partio Kannaksella

text: Kirjan tapahtumat sijoittuvat jatkosotaan, kesään 1944. Suomalaispartioita lähetetään vihollisselustaan suorittamaan tiedustelua ja häiritsemään huoltoyhteyksiä. Nämä tehtävät eivät kuitenkaan suju suunnitelmien mukaan. Ensimmäistä partiota kuljettanut lentokone joutuu tekemään pakkolaskun moottorivian vuoksi.


title: Hopeabarbi

text: Hopeabarbi ("Barbonymus schwanenfeldii") on aasialainen lahnan muotoinen kala, jota kalastetaan ruokakalaksi ja syötiksi ja pidetään toisinaan melko suuresta koostaan huolimatta myös akvaariokalana.


title: Hopeabarbi

text: Hopeabarbi kasvaa noin 35 cm pitkäksi. Sillä on leveä ja litteä, hopeanhohtoinen ruumis ja punertavat, joissa on mustia ja valkoisia kuvioita.


title: Hopeabarbi

text:
Hopeabarbi on kotoisin Mekong- ja Chao Phraya -jokien vesistöistä, Malakan niemimaalta, Sumatralta ja Borneolta. Siellä se elää suurissa ja keskikokoisissa joissa ja niiden tulviessa myös tulvaniityillä.
Hopeabarbi on luonnossa enimmäkseen kasvinsyöjä, joka syö vesikasveja, tulvaveden hukuttamia maakasveja ja levää sekä hyönteisiä ja pikkuötököitä. Akvaariossa sille kelpaa kasviruoan lisäksi myös eläinperäinen ruoka. Se on parvikala.


title: Paluu isänmaahan

text: Paluu isänmaahan on Esa Anttalan kirjoittama sotaromaani.


title: Discard

text: Discard on joensuulainen thrash- ja death metal- yhtye, joka toimi vuosina 2004–2010.


title: Discard

text: Yhtyeen perustivat kitaristi Ohto Jaatinen, rumpali Toni Ronkainen, kitaristi Eero Kankkunen sekä basisti Vellu Kuronen. Vähän sen perustamisen jälkeen siihen liittyi laulaja Heikki Miettinen, ja Kuronen poistui yhtyeestä. Discardin ensimmäinen demo "Demo 2004" äänitettiin kesällä 2004 ja se julkaistiin ennen joulua. Vuoden 2005 alussa Kankkunen muutti toiselle paikkakunnalle ja lähti yhtyeestä. Hänet korvasi Janne Roiha. Hieman tämän jälkeen löytyi uusi basisti, Mikko Kytösaho.


title: Discard

text: Yhtye aloitti tekemään toista demoansa ja vuoden 2005 lopussa, kun neljä uutta kappaletta oli kirjoitettu. Uusi demo "Bury of the Sun" nauhoitettiin joulukuussa 2005 ja tammikuussa 2006. Se sai paljon positiivista huomiota ja se valittiin Soundin äänestyksessä kuukauden demoksi. Vuoden 2007 alussa se sai levytyssopimuksen Shadow World Recordsin kanssa. Debyyttialbumi "Carrion" julkaistiin 17. lokakuuta 2007.


title: Discard

text: Elokuussa Imperiumi.net kirjoitti laulaja Heikki Miettisen eroamisesta yhtyeestä motivaation puutten takia.


title: Discard

text: Discard lopetti toimintansa vuoden 2010 alussa.


title: Aavepartio

text: Aavepartio on Esa Anttalan kirjoittama sotaromaani. Se julkaistiin ensimmäisen kerran vuonna 1966. Vuonna 2007 teoksesta otettiin 10. painos.


title: Aavepartio

text: Kirjan tapahtumat sijoittuvat vuoden 1943 helmikuuhun. Kaukopartio lähtee tiedusteluretkelle Seesjärven pohjoispuolisiin metsiin. Jo parin vuorokauden kuluttua venäläiset osuvat partion ladulle. Alkaa toistakymmentä päivää ja yötä kestävä uuvuttava hiihto, jonka aikana pidetään vain lyhyitä taukoja öisin.


title: Tulijyrän takana

text: Tulijyrän takana on Esa Anttalan kirjoittama sotaromaani.


title: Maximilian Grabner

text:
Maximilian Grabner (1905–1948) oli itävaltalainen Gestapo-päällikkö Auschwitzissa ja sotarikollinen.
Hän oli syntynyt Wienissä. Hän liittyi Itävallan poliisiin 1930 ja hänestä tuli silloin laittoman natsipuolueen jäsen 1933. Anschlussin jälkeen 1938 hän liittyi SS:ään ja hänestä tuli Gestapon jäsen. Hän saapui Katowiceen juuri toisen maailmansodan syttyessä. Hänet siirrettiin Auschwitzin keskitysleiriin vuotta myöhemmin ja hänestä tuli leirin Gestapon poliittisen hallinnon päällikkö.


title: Maximilian Grabner

text:
Gestapon päällikkönä hän taisteli leirin vastarintaliikettä vastaan, esti pakoyrityksiä ja vankien kontakteja ulkomaailmaan. Näitä yrityksiä tukahdutettiin hirveillä julmuuksilla ja vangitsemisilla bunkkeriin Lohko 11:ssä. Grabnerin esikunnan jäsenet, kuten Wilhelm Boger joka joutui oikeuteen vasta 1960-luvulla, käyttivät niin kutsuttuja kovennettuja kuulusteluja, joissa epäiltyjä kidutettiin järjestelmällisesti. Grabner, yhdessä Schutzhaftlagerin komentajan kanssa siisti Lohko 11:n lähettämällä osan vangeista ammuttaviksi.
1943 Grabner pidätettiin varkaudesta, korruptiosta ja huijauksista, ja joutui oikeuteen Weimarissa vuotta myöhemmin. Oikeudenkäynnin jälkeen hän palasi Katowiceen.


title: Maximilian Grabner

text: Liittoutuneet pidättivät Grabnerin 1945. Hänet luovutettiin puolalaisille 1947. Hän sai syytteet murhista ja rikoksista ihmisyyttä vastaan, ja hänet tuomittiin kuolemaan Auschwitz-oikeudenkäynnissä. Hänet hirtettiin 1948.


title: Michael S. Brown

text: Michael S. Brown (s. 13. huhtikuuta 1941 Brooklyn, New York) on yhdysvaltalainen Nobel-palkinnon saanut geneetikko ja kolesteroliaineenvaihdunnan tutkimuksen uranuurtaja. Nobelin lääketieteen palkinnon hän sai yhdessä Joseph L. Goldsteinin kanssa vuonna 1985 LDL:n (low-density lipoprotein) aineenvaihdunnan tutkimuksistaan.


title: Michael S. Brown

text: Michael S. Brown oli tekstiilikauppias Harvey ja kotirouva Evelyn Brownin vanhin lapsi. Hänen siskonsa Susan syntyi kolme vuotta myöhemmin. Brownin ollessa 11-vuotias, hänen perheensä muutti New Yorkista Pennsylvaniaan Philadelphian Elkins Parkiin, jossa hän kävi keskiasteen koulun. Jo nuorena hän oli kiinnostunut tieteestä ja kirjoittamisesta. Brown sai radioamatöörioperaattoriluvan 13-vuotiaana.


title: Michael S. Brown

text: Brown valmistui vuonna 1962 Pennsylvanian yliopistosta pääaineenaan kemia. Hän osallistui opintojensa aikaan opiskelijoiden lehden julkaisutoimintaan. Vuonna 1964 hän avioitui lapsuuden ystävänsä Alice Lapinin kanssa. Vuonna 1966 hän valmistui maisteriksi Pennsylvanian yliopiston lääketiedekoulusta. Valmistumisen jälkeen hän toimi amanuenssina Massachusettsissa Bostonin pääsairaalassa. Siellä ollessaan hän ystävystyi Joseph L. Goldsteinin kanssa, josta tuli hänen pitkäaikainen yhteistyökumppaninsa.


title: Michael S. Brown

text: Vuodet 1968–1971 Brown työskenteli Kansallisessa Terveysinstituutissa (National Health Institute) alueinaan gastroenterologia ja perinnölliset sairaudet. Hän liittyi Earl R. Stadtmanin johtamaan biokemian tutkimusryhmään, joka oli alansa uranuurtaja entsyymien säätelymekanismien tutkimuksessa. Siellä Brown oppi entsymologian tekniikoita ja aineenvaihdunnan säätelyn pääkohtia.


title: Michael S. Brown

text: Vuonna 1971 Brown liittyi Texasin yliopiston sisätautien osaston gastroenterologian yksikköön Dallasissa ystävänsä Joseph L. Goldsteinin motivoimana. Dallasissa Brownin tutkimusmotivaatioon vaikutti suuresti sisätautien osaston inspirationaalinen johtaja Donald W. Seldin, joka oli motivoinut myös Goldsteinia tieteelliselle uralle Golsteinin opiskellessa Dallasissa. Pian Dallasiin saapumisensa jälkeen Brown onnistui liuottamaan ja osittain puhdistamaan 3-hydroksi-3-metyyliglutaryyli-koentsyymi-A-reduktaasin (HMG-KoA-reduktaasi), joka on kolesterolin biosynteesin nopeutta säätelevä entsyymi. Hän ja Goldstein olivat esittäneet hypoteesin, että tämän entsyymin säätelyhäiriöt aiheuttavat familiaalisen hyperkolesterolemian, joka on geneettinen sairaus. Familiaalisessa hyperkolesterolemiassa ylimääräinen kolesteroli kertyy vereen ja kudoksiin. Vuonna 1974 Brownin ja Goldsteinin yhteistyö tehostui, kun he saivat yhteisen laboratorion käyttöönsä. Tutkimustyön ohella tutkimuskumppanukset tekivät osastokierroksia sairaalassa ja antoivat koulutusta lääketieteellisestä genetiikasta.


title: Michael S. Brown

text: Vuonna 1974 Brown nimitettiin Teksasin yliopiston sisätautien apulaisprofessoriksi. Professoriksi hänet valittiin vuonna 1976. Vuonna 1980 hänet valittiin Yhdysvaltain kansalliseen tiedeakatemiaan (National Academy of Sciences). Hän on monien yhdistysten jäsen, kuten Amerikan taide- ja tiedeakatemian, Amerikan kliinisen tutkimuksen yhteisön, Amerikan lääkäriyhdistyksen ja Amerikan solubiologian yhdistyksen jäsen. Pennsylvanian yliopistossa ollessaan hän sai lukuisia opiskelijapalkintoja, muun muassa David L. Drabkinin biokemiapalkinnon. Brown on toiminut ja toimii yhä monissa tieteellisten julkaisujen toimitusneuvostoissa, kuten esimerkiksi "Journal of Lipid Research", "Journal of Cell Biology", "Arteriosclerosis" ja "Science".


title: Michael S. Brown

text: Yhdessä Joseph L. Goldsteinin kanssa Michael S. Brown on saanut lukuisia palkintoja Nobel-palkinnon lisäksi. He ovat saaneet muun muassa Heinrich Wielandin palkinnon lipidimetaboliatutkimuksesta (1974), Amerikan kemian yhteisön entsyymikemian Pfizer palkinnon (1976), Yhdysvaltojen kansallisen tiedeakatemian Lounsbery palkinnon (1979), molekyylibiologian Roche instituutin V.D. Mattia palkinnon (1984) ja Amerikan ihmisgenetiikan yhteisön William Allan palkinnon (1985).


title: Michael S. Brown

text: Brownilla ja hänen vaimollaan Alicella on kaksi tytärtä: Elizabeth (syntynyt 1973) ja Sara (syntynyt 1977).


title: Novium

text: Novium on Svenska yrkeshögskolanin ja Yrkeshögskolan Sydvästin yhdistyttyä 1. elokuuta 2008 muodustuneen ruotsinkielisen Yrkeshögskolan Novian opiskelijakunta.


title: Novium

text: Noviumin muodostivat entiset opiskelijakunnat Studerandekåren vid Svenska yrkeshögskolan-SSY ja Studerandekåren vid Yrkeshögskolan Sydväst-Studväst.


title: Elisabeth Lupka

text: Elisabeth Lupka (27. lokakuuta 1902 – 8. tammikuuta 1949) oli saksalainen keskitysleirivartija ja SS-nainen toisen maailmansodan aikana.


title: Elisabeth Lupka

text: Lupka syntyi Damnerissa Saksassa. Hän meni naimisiin 1934, mutta ei saanut lapsia ja liitto päättyi avioeroon. 1937 hän meni Berliiniin töihin lentokonetehtaaseen. 1942 hän jätti työpaikkansa ja meni Ravensbrückiin opiskelemaan leirinvartijaksi. Lupka valmistui ja hänestä tuli Aufseherin useisiin työkohteisiin. Maaliskuussa 1943 hänet siirrettiin Auschwitz-Birkenaun leiriin Puolassa. Ensin hän oli Aufseherin ja sitten Blockfǖhrerin (lohkonvalvoja). Hän hakkasi siellä vankeja piiskalla ja valitsi monia kaasukammioihin. Lupka jäi leiriin sen viimeisiin evakuointeihin asti ja tammikuussa 1945 hän oli mukana kuolemanmarssilla Loslauhun. Hän palasi tammikuussa 1945 Ravensbrückiin, jossa jatkoi kauhua herättävää työtään.


title: Elisabeth Lupka

text: 6. kesäkuuta 1945 Lupka pidätettiin ja lähetettiin liittoutuneiden internointileirille. 6. kesäkuuta 1948 pitkän kuulustelun jälkeen hän joutui Krakovassa oikeuteen sotarikoksista, lähinnä vankien pahoinpitelyistä ja valitsemisista kaasukammioihin. Lupka todettiin syylliseksi ja tuomittiin kuolemaan. Hänet hirtettiin 8. tammikuuta 1949 vankilassa Krakovassa. Hän oli 46-vuotias. Hänen ruumiinsa luovutettiin Jagellonian yliopiston lääketieteen opiskelijoille tutkimuksiin.


title: Kinotar

text: Kinotar Oy on vuonna 1994 perustettu suomalainen elokuvatuotantoyhtiö. Kinotar tuottaa pääasiassa dokumentti-, taide- ja televisioelokuvia. Se on yksi Suomen viidestä suurimmasta elokuvayhtiöstä, ja tuottaa vuosittain viidestä seitsemään elokuvaa.


title: Kinotar

text: Kinottarelle elokuvia ovat ohjanneet muun muassa Johanna Vuoksenmaa ja Mari Rantasila.


title: Kinotar

text: Tunnettuja Kinottaren tuottamia elokuvia ovat muun muassa "Nousukausi", "Juoksuhaudantie", "Joutilaat", "Risto Räppääjä" ja "Ken tulta pyytää".


title: Pieter Bleeker

text: Pieter Bleeker (1819-1878) oli hollantilainen lääkäri ja kalabiologi. Hänet tunnetaan Itä-Aasian kaloja koskevista tutkimuksistaan. Bleeker on määrittänyt useita kalalajeja, joita nykyisin pidetään akvaariokaloina. Hän kuvasi kaiken kaikkiaan 511 uutta sukua ja 1925 uutta kalalajia.


title: Pieter Bleeker

text: Bleeker päätyi Aasiaan Hollannin Itä-Intian joukkojen lääkärinä, jonka sijoituspaikka oli Indonesiassa 1842-1860. Työnsä ohessa hän keräsi yli kaksitoista tuhatta kalanäytettä, joista pääosa on nykyisin Leidenin luonnontieteellisessä museossa.


title: Pieter Bleeker

text: Hollantiin palattuaan hän alkoi julkaista 36-osaista kalakuvastoa "Atlas Ichthyologique". Kuvastosta laadittiin kymmenosainen uusintalaitos.


title: Via Aemilia

text: Via Aemilia oli roomalainen tie, joka kulki Ariminumista (nykyinen Rimini) Adrianmeren rannalla Placentiaan (nykyinen Piacenza) Padus- eli Pojoen varrella. Se valmistui vuonna 187 eaa. Ariminumista Roomaan johti 33 vuotta aikaisemmin valmistunut Via Flaminia.


title: Love Profusion

text: Love Profusion on yhdysvaltalaisen poptähti Madonnan single ja kappale, joka ilmestyi vuonna 2004.


title: Love Profusion

text: Kappaleen musiikkivideon ohjasi Luc Besson 28. lokakuuta 2003 Warner Bros. Studiolla Burbankissa Kaliforniassa. Siinä Madonna nähdään kävelemässä kaupungin katua pitkin yöllä sekä kävelemässä veden päällä.


title: Franz Stangl

text: Franz Stangl (26. maaliskuuta 1908 – 28. kesäkuuta 1971) oli SS-Hauptsturmführer ja Sobibórin ja Treblinkan keskitysleirien komendantti toisen maailmansodan aikana.


title: Franz Stangl

text: Stangl syntyi yövartijana työskentelevän entisen rakuunan pojaksi Altmünsterissa Itävallassa. Hänen suhteensa isään oli huono, sillä tämä oli väkivaltainen ja julma. Suhteestaan huolimatta Stangl sanoi oppineensa vihaamaan "isänsä univormua". Myöhemmin hän sanoi pitävänsä turvallisuudesta ja puhtaudesta, joita Itävallan poliisin univormut toivat. Stangl opiskeli kutojaksi, mutta liittyi Itävallan poliisiin 1931.


title: Franz Stangl

text: Stangl liittyi vielä tuolloin Itävallassa kiellettyyn natsipuolueeseen jo 1936. Anschlussin jälkeen Stangl yleni poliisivoimissa nopeasti, ja järjesteli vanhojen poliisiviranomaisten pidätyksiä Itävallassa.


title: Franz Stangl

text: 1940 Heinrich Himmlerin suoralla käskyllä, Stanglista tuli T-4 Eutanasiaohjelman ylitarkastaja eutanasiainstituutissa Schloss Hartheimissa, minne henkisesti ja fyysisesti vammaisia lähetettiin surmattaviksi. Siellä Stangl kohtasi ensimmäistä kertaa Christian Wirthin. 1942 hänet siirrettiin Puolaan missä hän työskenteli Odilo Globocnikin alaisena. Stangl oli Sobibórin komendantti maalis-syyskuussa 1942. Stangl väitti että Globocnik kertoi hänelle, että Sobibór oli tarvikeleiri armeijalle, ja leirin todellinen luonne selvisi hänelle, kun hän löysi metsään piilotetut kaasukammiot. Myöhemmin hän kertoi Globocnikin tiedottaneen, että Stangl saattoi tappaa "juutalaiset, jotka eivät työskennelleet tarpeeksi kovasti" ja Globocnik lähettäisi uusia tilalle.


title: Franz Stangl

text: Tänä aikana Stangl solmi uusia yhteyksiä Wirthiin, joka tänä aikana johti täysin toimivia Bełżecin ja Chełmnon leirejä. Joko 16. tai 18. toukokuuta 1942 Sobibór tuli täysin toimintakuntoon. Stanglin johdolla leirissä murhattiin noin 100 000 juutalaista muutaman kuukauden aikana ennen lokakuuta 1942. Sobibórin aikana Stanglin vaimo sai selville mitä leirillä tapahtui ja kysyi siitä mieheltään. Stangl kertoi hänelle “sinä tiedät, että tämä on palvelusasia enkä voi puhua siitä. Kaikki mitä voin sanoa tai kertoa on: mikä on väärin, minulla ei ole mitään tekemistä sen kanssa". Syyskuussa 1942 Stangl aloitti tehtävänsä Treblinkan tuhoamisleirillä. Treblinkassa hän aloitti juopottelun, ilmeisesti sen jälkeen, kun oli nähnyt kollegansa Wirthin seisomassa kuopan ääressä, joka oli täynnä palaneita ruumiita. Wirth oli huutanut mitä "moisille mätäneville jätteille piti tehdä". Elokuun alussa 1943 Treblinkassa nousi kapina, joka tukahdutettiin. Pian kapinan jälkeen Stangl siirrettiin Jugoslaviaan aluksi partisaanien vastaiseen sodankäyntiin ja myöhemmin huoltoupseeriksi Po-joella olevalle rakennustyömaalle.


title: Franz Stangl

text: Sodan jälkeen Stangl vaihtoi henkilöllisyyttä. Yhdysvaltain armeija pidätti hänet 1945. Hänet siirrettiin vankilaan Itävaltaan, josta hän pakeni Italiaan Sobibórin kollegansa Gustav Wagnerin kanssa. Vatikaanin viranomaiset, huomattavimpana piispa Aloïs Hudal, auttoivat häntä pakenemaan "rottalinjalla", ja hän saapui Syyriaan punaisen ristin pakolaispassilla. Hudalin toiminta aiheutti lehdistöskandaalin vuonna 1947,ja hän erosi 1951 ja asui Roomassa kuolemaansa saakka 1963. Stanglin perhe liittyi hänen seuraansa ja he muuttivat Syyriasta Brasiliaan 1951. Oltuaan vuosia muissa töissä Stangl sai töitä Volkswagen-tehtaalta São Paulossa ystäviensä avulla. Hän käytti yhä omaa nimeään.


title: Franz Stangl

text:
Hänen roolinsa leireillä tehtyihin joukkomurhiin oli Itävallan viranomaisten tiedossa, mutta hänestä julistettiin etsintäkuulutus vasta 1961. Huolimatta siitä, että hän rekisteröityi Brasilian Itävallan konsulaatissa omalla nimellään, vei kuusi vuotta ennen kuin natsien metsästäjä Simon Wiesenthal jäljitti hänet ja pidätytti hänet Brasiliassa. Hänet luovutettiin Länsi-Saksaan, jossa hänet todettiin syylliseksi 900 000 kuolemaan. Hän myönsi tappamiset, mutta sanoi: "Omatuntoni on puhdas. Tein vain yksinkertaisesti velvollisuuteni...". Hänet todettiin syylliseksi 22. lokakuuta 1970 ja tuomittiin elinkautiseen vankeusrangaistukseen.
Hän kuoli vankilassa Düsseldorfissa sydämen vajaatoimintaan 28. kesäkuuta 1971.


title: Wotanorden

text: Wotanorden on yhdysvaltalainen, vuonna 1996 perustettu kansallissosialistista black metalia soittava yhtye. Yhtyeen alkuperäinen nimi oli "Farkaskoldus".


title: Wotanorden

text: Sanoituksissaan yhtye käsittelee lähinnä kansallissosialistista tematiikkaa ja eurooppalaista kulttuuria kuten myös valkoista ylivaltaa.


title: Wotanorden

text: Jorgenin ja Tyranath perustivat yhtyeen vuonna 1996 alun perin nimellä "Farkaskoldus". Ensimmäinen levy julkaistiin omakustanteena vuonna 1999 vain underground piireille ja se oli rajattu vain 200:n kopioon. Vuonna 2001 yhtye liitty maailmanlaajuiseen, lähinnä NSBM-yhtyeisiin keskittyneeseen, The Pagan Frontiin. Yhtye vaihtoi nimensä nykyiseen, Wotanordeniin, vuonna 2002. Viimein vuonna 2003 Strong Survive records julkaisi yhtyeen ensimmäisen levyn, "From the Storm Come the Wolvesin". Vuonna 2004 Tyranath jätti yhtyeen ja hänet korvasi rummuissa Waffenscholtz, jonka jälkeen vuonna 2005 yhtye alkoi levyttää toista kokopitkäänsä, "Aryan Culture Preservationia". Albumi saatiin valmiiksi vasta syksyllä 2006 ja julkaistiin lopulta tammikuussa 2007 Stron Survive recordsin kautta.


title: Wotanorden

text: Yhtye esiintyy myös "The Night and the Fog 2" -kokoelmalla samannimisellä kappaleellaan "Wotanorden"


Maastopyöräilyn maailmanmestaruuskilpailut ovat vuosittain järjestettävät maastopyöräilyn arvokilpailut. Kilpailuissa lajeina ovat maastoajo, alamäkiajo, 4 Cross ja polkupyörätrial. Kilpailun järjestää kansainvälinen pyöräilyliitto UCI ja voittajilla on oikeus pitää sateenkaaripaitaa mestaruuden voittamista seuraavana vuonna. Toisin kuin muissa UCI:n maastopyöräilykilpailuissa maailmanmestaruuskilpailuissa ajajat edustavat kotimaataan eivät tallejaan.


title: Loistobarbi

text: Loistobarbi ("Puntius conchonius") on pieni särkikalojen heimoon kuuluva oranssinsävyinen kala, jota pidetään myös akvaariokalana. Sitä tavataan villinä Intiassa ja muualla Kaakkois-Aasiassa.


title: Loistobarbi

text: Loistobarbi on yksi suurimmista barbeista ja kasvaa 14 senttimetriä pitkäksi. Koiras on hopeanhohtoinen ja sen väri muuttuu helakan punaoranssiksi kutuaikana. Naaras on hailakampi. Molemmilla sukupuolilla on kyljessä lähellä pyrstöä tumma täplä.


title: Loistobarbi

text: Loistobarbia pidetään akvaariossa vähintään viiden yksilön parvissa. Kala on vilkas ja voi varsinkin yksinäisenä ahdistella rauhallisempia lajeja. Lajitoverien seura rauhoittaa sitä.


title: 2009 Lost Memories

text: 2009 Lost Memories on vuonna 2002 valmistunut eteläkorealainen tieteistoimintajännityselokuva, jonka on ohjannut Lee Si-myung.


title: 2009 Lost Memories

text: Elokuva näyttää vaihtoehtoisen historian siten, ettei An Jung-geun ampunutkaan Japanin pääministeriä Itō Hirobumia Harbinissa vuonna 1909. Tämä on johtanut siihen, että Japani on liittoutunut Yhdysvaltojen kanssa Saksaa vastaan toisessa maailmansodassa ja että Korean niemimaa on yhä osa Japanin keisarikuntaa. Elokuva sijoittuu vuoteen 2009, sata vuotta sen jälkeen kun Itō olisi ollut tarkoitus tappaa.


title: 2009 Lost Memories

text: Elokuvassa korealaista sukujuurta oleva agentti, Sakamoto Masayuki, ja hänen japanilainen toverinsa, Saigo Shojiro, selvittävät tapausta, jossa Korean itsenäisyyttä havittelevat "terroristit" yrittävät varastaa kummallisen muinaisesineen.


title: Suvi Selvenius

text: Suvi Meri Elina Selvenius (o.s. Myllymäki, s. 7. kesäkuuta 1980 Kokkola) on suomalainen 800:n ja 1 500 metrin juoksija.


title: Suvi Selvenius

text: Selvenius karsiutui 800 metrin alkuerissä Münchenin EM-kisoissa 2002, Birminghamin sisäratojen EM-kisoissa 2007, Pariisin sisäratojen EM-kisoissa 2011 ja Helsingin EM-kisoissa 2012.


title: Suvi Selvenius

text: Helsingin Kisa-Veikkoja edustava Selvenius on voittanut viisi henkilökohtaista ulkoratojen Suomen mestaruutta. Hänen valmentajansa on Antti Loikkanen.


title: Friedrich Wilhelm Krüger

text: Friedrich Wilhelm Krüger (27. helmikuuta 1894 Strassburg – 10. toukokuuta 1945 Eggelsberg, Ylä-Itävalta) oli saksalainen natsivirkailija sekä korkea-arvoinen SA:n ja SS:n jäsen.


title: Friedrich Wilhelm Krüger

text:
Krüger syntyi sotilasperheeseen Strassburgissa Elsassissa Saksassa (nykyisin Strasbourg Ranskassa). Hän sai peruskouluopetusta, mutta erosi ennen päättötutkintoa ja meni kadettina sotilaskouluihin Karlsruhessa ja Gross-Lichterfeldessa.
Tammikuussa 1914 Krüger sai nimityksen aliluutnantiksi Saksan armeijaan. Ensimmäisen maailmansodan aikana hän haavoittui kolme kertaa ja sai ensimmäisen ja toisen luokan rautaristit.


title: Friedrich Wilhelm Krüger

text: Sodan jälkeen Krüger palveli ensiksi laivastoprikaatissa. Elokuussa 1919 hänestä tuli Freikorpsin jäsen Lützowissa, mistä hän lähti uudestaan 1920. Hän palasi siviilielämään, työskenteli virkailijana kirjakauppa- ja kustannusalalla Berliinissä vuoteen 1923, ja ryhtyi jätealan yrityksen johtajaksi 1924. Hän pysyi tässä tehtävässä vuoteen 1928, jolloin ryhtyi itsenäiseksi liikemieheksi. Krüger meni naimisiin 1922. Hänellä oli vaimonsa kanssa kaksi omaa ja kolme ottolasta.


title: Friedrich Wilhelm Krüger

text: Ollessaan jätehuoltoyhtiössä hän luultavasti tapasi Kurt Daluegen, joka oli yhtiössä insinöörinä. Daluegesta tuli myöhemmin Berliinin SS-komentaja ja järjestyspoliisin päällikkö. Miehistä tuli nopeasti ystäviä. Marraskuussa 1929 Krüger liittyi kansallissosialistiseen puolueeseen 171199. Helmikuussa 1931 hän liittyi SS:ään, jonka kuitenkin jätti huhtikuussa siirtyäkseen SA:han. Daluegen avulla Krüger yleni nopeasti SA:n arvoasteikossa. Hänet ylennettiin SA-Gruppenführeriksi (kenraalimajuri) 1932 ja hänestä tuli Ernst Röhmin esikunnan jäsen.


title: Friedrich Wilhelm Krüger

text: Kesäkuussa 1933 Krüger ylennettiin SA-Obergruppenführeriksi (kenraaliluutnantti) ja sai vastuulleen SA:n koulutuksen. Hän teki läheistä yhteistyötä Reichswehrin kanssa ja käytti vaikutusvaltaansa SA:n parhaiden alokkaiden (arviolta noin 250 000) kouluttamiseksi upseereiksi. Krügeria ei otettu kiinni pitkien puukkojen yönä, jolloin Röhm ja monia muita korkea-arvoisia SA:n johtajia murhattiin. On arveltu, että hänen vaihtonsa SS:stä SA:han tapahtui ainoastaan käytännön syistä. Pitkien puukkojen yön jälkeen Krüger jäi kuitenkin tilapäisesti ilman työtä kunnes liittyi uudestaan SS:ään, säilyttäen Obergruppenführerin arvonsa myös siellä.